text:
Volipolo o le Pasefika
Manumalo ‘au volipolo Amerika Samoai le ulua’i Ta’amilosaga Ipu o le Pasefika
O se ulua’i liki volipolo lenei ua fa’atautaia i le tatou malo e auai mai ai ni ‘au a nisi o malo o le Pasefika, ma ua fa’aigoaina ai fo’i e le ASVBA lea liki, o le Liki Volipolo a le Pasefika e sailia ai se siamupini o le sisigafu’a Amerika Samoa 2012.
Peita’i, mai fa’ai’uga ua mae’a fa’apineina ma fa’amau fa’ailoga fo’i, ua tula’i mai ai, ua tulaga ese le fa’atautaiga o le ta’aloga Volipolo i totonu o le tatou malo, aua e manumalo uma lava tatou ‘au voli i vaega uma sa tauva ai i lea liki.
Muamua o le vaega o Tama’ita’i:
Na o’o lava le taumafai o le au volipolo malosi mai le konetineta o Ausetalia i le sailiga o le Ipu mo ‘Au a Tama’ita’i ina ua latou manumalo a’ia’i i le ‘au malosi mai Samoa o le “Puatausaga Girls.” Na mua’i faia’ina i latou i le Puatausaga i le seti muamua, peita’i, na toe fa’sagatonu loa le latou ‘au ma ua to’a fo’i e faia latou peleni masani o le ta’aloga, na toe fiu loa le Puatausaga e saili se manumalo mulimuli ane i seti e lua. O a’i o le ta’aloga lea sa tula’i mai: 13-15, 1-12, 15-13. Malolo lelei mai ai loa i latou e tatali le fetauiga a le Amouli Girls ma le taumafai Girls mai Pava’ia’i. Na muamua fo’i faia’ina Amouli i lea fetauiga, ae mulimuli ane manumalo i a latou seti e lua mulimuli ma maua ai le fa’ai’uga e fetaui i latou ma le Sonyx i le sailiga o le siamupini mo le Ipu a Tama’ita’i.
O le ta’aloga vevela lea fetauiga ina ua o’o i le taimi atofa e fa’amae’a ai le ta’amilosaga fa’avaomalo i le itupa o tama’ita’i i le fale ta’alo lava o Tafuna sa fa’atautaia ai i aso e lua o le Sisigafu’a 2012.
Peita’i na ‘ese fo’i le lagona o tama’ita’i o le moafanua, e le’i tu’ua lava se avanoa i si ‘au masi’i mai, ae na fana uma lava le malo e Amouli ma latou maua ai seti e lua o le sailiga i le siamupini 2012 le Ipu a le Pasefika Volipolo Tama’ita’i, lea ua fa’asima nei i Amouli, Falelima i sasa’e. O ‘ai o lea ta’aloga e 15-12, 15-13.
Mai le vaega a le “Kuini” lea e masani ona “Kuiga” sa fetaui ai le ‘au masi’i mai Samoa o Kuini fo’i, ae fetaui ma le a’u fa’atali a tatou fo’i Kuini i ‘inei, e le’i tele i se pito, matua u’u mai le Kuiga o si ‘au masi’i mai, ma solipala i lalo, leai se manumalo na tu’u i ai e Kuiga Amerika Samoa. Sole, o le tou tausaga lava lenei! Sa tatau ona fa’amau le mea lea i se fa’aipoipoga a se tasi aua o lea sa ta’a le fili i le laueleele o le “Motu o Fiafiaga.”
O le vaega o Kuini nei sa latou faia lea taua mata’utia, o Kuini mai le Falelima i Sasa’e. Ioe le mafaufau ua tali tutusa lava o outou togi ma Kuini o le Falelima i Sisifo lea sa matua afulelea i le Sisiva i le mugala mo so outou ‘ai e ala i fa’afiafiaga mo le maimoaga a le mamalu o vala’aulia ma le malo atoa i le “Malae o Tala o Lupelele.”
Lea na fa’alua lava ona fa’ava’aia nai Kuini mai Samoa i lo latou malolosi ma le ta’uta’ua ua i ai nei, ina ua latou manumalo i le seti muamua e 15-9, 15-13. Kailo pe toe sau le Kuini lea ua se’ia atoa ma lona Kuiga i lenei tausaga.
O le vaega o tamaiti ta’a’alo e lalo ane o le 19 tausaga na fetaui ai lava tatou ‘au laiti nei e lua. Ua va’aia lava le tulaga lelei o lenei fa’agatama i le tatou atunu’u, ona o le vave fo’i ona kolenia o ta’a’alo a le fanau talavou ia, a’o le’i o’o ina ta’a’alo i ‘au matutua po’o A Team a le Volipolo.
O le ‘au malosi a le Sideout sa latou sipa ma le ‘au a le Filemu, ma ua iloga mai, o lo ua taumafai lava le Side Out ina ia latou maua le manumalo aua o a latou taumafaiga i lenei tausaga, o lo’o fa’ailo ai lo latou agaga alolofa atu i le latou uso ua maliu, Dominic Andrew Tautunuafatasi lea na latou lagomauina i lona oliolisaga tumau i le vaiaso na te’a.
Ua manumalo la le Side Out U19 i le liki o lenei sisigafu’a ina ua lua lava latou seti o manumalo ai i le Filemu i ‘ai e 15-13, 15-13.
O le fetauiga i le itupa o Ali’i ‘A Teams’ sa maua ‘au e ta’a’alo ai ina ua manumalo mai le Laumua o Tumua mai Samoa i lona fa’ato’ilaloina lea o le Tausala i a latou seti e lua i le tasi a le Tausala mai Samoa fo’i.
O ‘ai o lea fetauiga mata’ina e 13-15, 15-10, 15-11. Sauni mai ai loa le Laumua o Tumua po’o ai o Puatausaga mai Samoa ma Side Out o Amerika Samoa e manumalo. O se ta’aloga mata’ina fo’i lea ta’aloga, aua e tau fai tutusa le malolosi o ‘au, peita’i, na fa’atamala lava Puatausaga ma manumalo fa’alua ai fo’i le Side Out i a latou seti e lua, ma fa’asolo atu ai loa le Side Out mo le su’ega o le Ipu a le Pasefika i le Volipolo.
O ai o lea fetauiga e 15-9, 15-10 ma sa toe saunia ai loa le Laumua o Tumua mai Samoa ma le Side Out mai Amerika Samoa mo le sailiga o le siamupini. Na tolu lava seti na fili ai le siamupini o lenei tausaga, lea na manumalo ai le Side Out muamua i ‘ai e 15-13, faia’ina lea o i latou ia Laumua o Tumua i ‘ai e 14-15 ae toe manumalo ai i ‘ai e 15-9. Ona manumalo ai lea o le Side Out i le ta’amilosaga atoa a le vaega o Ali’i fa’atasi ai ma le vaega o tamaiti talavou e i lalo ane o le 19 tausaga, o se tausaga lava mo le Side Out le 2012.
E mata’ina le ta’aloga i le tou taga’i atu i ‘ai o le fetauiga lea, ma ua fa’afiafiaina lava le Komiti Fa’afoe o le ASVBA i lenei tausaga, ona o se liki sili lea ona tele ua latou fa’afoea, ae ua fa’afetai ua taunu’u mea uma sa momo’o i ai le loto o le susuga le Peresetene Pio Gaisoa ma le laulauatofi, ia manuia mea uma!
O lo ua i ai fo’i se fa’amoemoe ina ia so’o le fau ma le fau i lea tausaga, ma ia saga fa’aleleia ai pea le tomai o fanau i ta’aloga volipolo ma fa’asolo atu ina lelei fo’i se tatou ‘au fa’avaomalo e tofia mo ni ta’aloga i fafo i le lumana’i. Ua fa’ailoa mai e tusa ma le 300+ tagata sa auai e maimoaina nei ta’aloga i aso ta’itasi, ma o se tele lea ua sili na’ua talu ona faia ta’aloga o lenei tausaga.
Fa’afetaia fo’i ‘au uma mai fafo ona o lo latou sapaia mai o le fa’amoemoe i lenei liki volipolo fa’avaomalo o le Pasefika, ma ua fa’aalia fo’i le agaga fa’afetai tele o Josie Afu i le mamalu o ‘au ta’itasi uma sa auai i lenei tausaga, “fa’afetai ta’a’alo fa’atausala.”
saunia: Leua Aiono Frost
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


c: text/html

text:
Ua aga atu le Atua e faaumatia mea tuai uma ma le lalolagi amioleaga. O amioga ma faiga faanuu po. O le faasausili ma le fouvale i le Atua. O tuinanauga leaga ma le olaga faa-manu, sa nanamu ai i le oti le lalolagi o Atamu.
O tuinanauga leaga ma le olaga faa-manu, sa nanamu ai i le oti le lalolagi o Atamu. A ua finagalo le Atua i lana lava Tōfā Paia e pule toatasi, i lana faamili e totō ai se lalolagi fou.
O le faamiliga, ia tailua i mea uma e ave i le vaa, ia faaolaina faatasi ma Noa. O le faatonuga; e le o se fautuaga poo se apoapoaiga. Samoa, o le faatonuga. E manino lelei le faatonuga a le Atua – o le po’a, ma le fafine.
E le faia iai se manatu o Noa. E one way le faatonuga lea; tagata, ma mea ola uma; e tailua i mea uma. Maumau le foafoaga paia a le Atua! Talofa e, i le Atua! Ua tau ma e oono! Ua tupu tele le leaga ma le ola faale-keakea o tagata i le Atua.
Ua sasao faa afi faiga ma tuinanauga faa Sotoma ma Komoro. O fea e tua iai? O le verdict – e oti. Fai mai le Atua, “a o e faasili ia te a’u, ou te faasili ia te i latou.” (I Samu.2:30).
Ave i le vaa meaola ia tailua i mea uma. O le “Faasao” lea a le Atua mo le Faamoemoe Fou. O lana faapolopolo i mea taitasi ma lona uiga mo se lalolagi fou. Lalolagi mamā. O se amataga fou. Se amataga ua lelei tapena mai totonu o le vaa.
O le uluai laasaga lea Samoa o le olaga manuia o soo se tagata, o totonu o lou aiga. O le aiga manuia, o le aiga e faavae ma fausia i le Atua. A’oa’o ai lau tama. Faamasani ai lau fanau.
Tuu iai ma oe. Selau luasefulu tausaga ua umi nauā! E le i faalogo le lalolagi ia Noa. E le masani tagata i le Atua! Ua ’atagia le vaa o Noa. A o le faatonuga a le Atua, Fau le vaa.
O le OLA; e faafailele ai le Ola Fou. Faafailele faapefea? O le manu po’a ma le fafine. O tama ma a latou avā. O Noa foi ma lana avā. O le vaa, o le aiga o le Atua. O le ekalesia a Keriso. O loo taoto ai le OLA o mea uma ma tagata uma.
O loo aui i le Alofa Tunoa o le Atua ma lona Finagalo faapalepale, na ala ai ona faaumiumi ona fau o le vaa. O le foafoaga pa’ia a le Atua, e fau i lana lava Tōfā Paia. O lona Poto Silisili, ma lana lava Pule Tutasi.
E le soalaupuleina e oe ma a’u. E le taoto atu i se faaiuga faapalemene poo ni pulega faa nuu ma itumalo.
E sa. E le faia e mātua poo fanau ni faavae o le pule foafoa a le Atua. E le vale la le Tōfā a le Atua na ia to’eseina ai le ivi ‘aso’aso o Atamu. Ua ia fai ai le fafine, ona ia aumaia lea o ia ia Atamu (Ken.2:22).
O le fafine mo le tane. E le faia e le Atua ni mea faa’afa’afa.
E le i soaina foi e le Atua le tane i le tane. Ta fia ola e, Samoa! Le tioa le isi tina, ‘E! Sa-la-fa-i e. E le o nenefu le finagalo tuusa’o mai o le Atua i tagata uma. E soa le tane i le fafine.
O le mea foi lea e tuua ai e le tane o lona tamā ma lona tinā ae faatasi atu i lana avā; o le fafine. (Mare.10:7)
Samoa pele e, o le fenofoa’i o le tane ma le tane; o le fafine ma le fafine, e le o se a’oa’oga lenā a le Afioga Paia a le Atua o Aperaamo, Isaako, ma Iakopo o loo faavae ai Samoa. O faiga na faa Sotoma ma Komoro. E te fiu e fealua’i ma masini faanei onapo e su’e ai le igoa, Noa, o malologa. E fai lau avā ma ou toomaga; e te mālōlō iai.
O le foafoaga lenā a le Atua mai i lana lava ata. ’Aua tatou te nini le ata a le Atua i o tatou tuinanauga auā e le matafi le ata a le Atua, ae matafi ai tā’ua. O le faaiuga a le Atua, ia faaumatia le lalolagi tuai ma lona uiga tuai, a ia amata se foafoaga fou. Ia e manatua, o le ata lava a le Atua e tapena ai le mea fou.
Ia tailua i mea uma e fai ai le faasao mo se lalolagi fou. O siui o le faatonuga, “ia faaolaina faatasi ma oe” Samoa e, o le OLA FOU e foa mai i le Ola Usiusitai.
O le siomaga fou e tapena mai i lou iloa atoatoa o le Atua na faia oe. O le iloa e faamatala e lou talitonuga ma au mea e fai. Samoa e, e faitau miliona le lalolagi tuai. Ae na o le toavalu tagata na faasaoina mai ai.
E fa ulugalii. O tane toafā ma a latou avā ua filifilia e le Atua e faatagataina le lalolagi fou.
O le faasao sa faapolopolo i le vaa. O le ata o le faaolataga a le Atua. Afai na e sesē lau game plan, ou te fautuaina oe, alu i le vaa, ona e le malemo lea i le lalolagi.
Ona maua lea o oe i le lepa afi a Satani. Ia sa’o i le Atua, ona faaolaina lea o oe e le Atua. O fuafuaga a le Atua e pa’ia. Na fausia lava i lou poto; e tailua i mea uma, o le tane ma le fafine.
O lona uiga a sesē, e le ulufale oe i le vaa. I le, ua misi foi oe ma le faaolataga.
Amene
7737063/7783782

robotstxt: allowed

filter: keep


text:
Suia o Aiaiga Pepa Nofo Mau i Amerika
O sui uma o lo’o aumau i Amerika ae le o maua i fa’amaumauga a le Ofisa o Femalaga’iga, ua amata nei ona tatala i ai avanoa e talosaga ai ni o latou pepa faigaluega ma nonofo pea i Amerika talu ai le faiga fou ua tatala fa’alaua’itele e le Peresetene e fa’asa’o ai o latou pepa.
Ua fa’ailoa mai e le Associated Press e 1.7miliona tagata ua mae’a o’o ane ma e agava’a i lea fesoasoani, ma sa amatalia e Peresetene Obama ia Iuni 2012 lea faiga fou, ona o mana’oga tupito sa talosagaina e tagata palota hisipaniolo o le atunu’u.
O le to’atele o nei tagata e le o maua i fa’amaumauga a le Ofisa o Femalaga’iga a le Malo tele, e o mai Amerika Latina, ma ua fa’ailoa mai e maua lava le 11.5 miliona o i latou nei. O nei mea uma, ua fa’ailoa mai e le ripapilikana, “O se faiga e aoga mo Obama i le palota ia Novema lea fo’i fa’asalafa o tulafono tau femalaga’iga ua fa’ataunu’u nei.”
Ua faia nei sailiga a le Matagaluega o le Saogalemu Fa’alotoifale, ma ua iloga mai e agava’a ai nisi o le fanau talavou e i le va o le 16 ma le 30 tausaga, e fa’aauau a’oga ma faigaluega i Amerika. I fa’amaumauga ua i ai nei a le DHS e tusa ma le 1.04 miliona le fanau ua mae’a talosaga ma talia i lea vala o nei tulafono o femalaga’iga.
O le fuafuaga fa’ataoto a le Peresetene, ia le toe fa’afo’ia le fanau i o latou malo, ae ua mae’a a’otauina i latou i tomai aoga i totonu o Amerika, ona ua loa ona nonofo i latou i Amerika, ua agava’a lava i latou o fanau a le atunu’u.
Pau mea ua sailia i nei fanau, o le va’ai toto’a pe mata sa solia e i latou tulafono matuia, ma ua atoa fo’i le lima tausaga o alaala ma a’oga i totonu o Amerika, e sili ona taulia, le tautua fo’i a i latou i le militeri.
O lo’o i ai nisi o lo’o latou masalomia lenei faiga fou, o se faiga lava e toe o’o ina maua ai i latou, nofoaga o lo’o alaala tumau ai, ma e toe saili atu lava i ai i latou i se taimi mulimuli, pe afai o le a manatu Amerika e toe fa’afo’i ia i latou, pe a le taulia latou tusi talosaga mo nei penefiti.
Peita’i, o i latou o le a talia a latou talosaga, o se mea sili lea ua mafai ona maua mo i latou e fa’aauau ai ona latou alaala ma faigaluega ma ta’ua i latou o sitiseni o Amerika. E le toe popole fo’i i latou ise mea e tupu mulimuli mai aua, o lea ua talia o latou pepa nofo mau ma faigaluega.
O lo’o i ai fo’i le tinoitupe e totogia mo le talosagaina o nei pepa nofo mau, ua fa’ailoa mai e $465. mo le tagata e to’atasi. E i ai isi tau e fa’aopoopo i ai pe afai e i ai ni mea e toe talosagaina e toe avatu mo le iloiloga o ou pepa mai le atunu’u sa e fanau ai. O mea na e afua ai ona popolevale isi aua e iloga mai, tauau e le talia lana talosaga, ma o’o ai ina fa’atonuina e tula’i ese mai le atunu’u.
O nisi sui o le ripapilikana sa fa’aalia lona taofi, “Afai o le taliaina o talosga a nei sui e alaala ma faigaluega i Amerika, o le a tauva ma tagatanu’u moni lava o Amerika latou i avanoa faigaluega, o se isi lea mataupu e tatau ona va’ai toto’a i ai le Peresetene ma le Konekeresi.”
Ua mae’a fa’ailoa mai ituaiga fa’amaumauga e mo’omia mo le fa’auluga o lau talosaga mo nei fesoasoani ma fa’sao ai pepa nofo mau e faigaluega ai: pepa fanau, fa’amaumauga o togi i a’oga, fa’amaumauga o lou faila i le falema’i, faamaumauga o au tupe maua, tautua i le militeri, lau tautua i lou atunu’u ma nisi lava o pepa fa’amaonia mai loia e mo’omia e fa’amautu atili ai au pepa ua taua’aoina. Ua fa’ailoa mai e faitau masina lav o tatalia tali o nei talosaga, ae o nisi lava e vave ona maua mai. O sui talosaga fo’i, ua fa’ailoa i ai, aua lava ne’i tu’ua e i latou Amerika, i le taimi atoa o lo’o iloilo ai lana talosaga.
O lo’o i ai nisi fo’i auaunaga ua latou avea nei tautua e fesoasoani ai mo sui uma e fia fa’aulu latou talosaga, ma ua avea fo’i ma ala e maua ai latou tamaoaiga, ae sili lea aua, e masani i latou i aiaiga e mo’omia mo sui talosaga nofo mau.
saunia: Leua Aiono Frost
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Tala 92: Faatū e Iesu Ē ua Oti
O LE teine o loo e vaai atu iai e 12 ona tausaga. O loo uuina e Iesu lona lima, a o lona tamā ma lona tinā o loo tutū latalata iai. Pe e te iloa le māfuaaga ua latou foliga fiafia ai?
O le tamā o le teine o se tamāloa tāua e igoa iā Iairo. O le isi aso na ma‘i ai lona afafine, ma taoto o ia i le moega. Ae e le‘i faasolo ina malosi o ia. Ae na atili ai ona ma‘i. Na popole tele Iairo ma lana avā auā e foliga mai o le a i‘u ina oti la la tama teine. Na o le to‘atasi lava le la tama. Ona alu ai lea o Iairo ma sa‘ili iā Iesu. Na ia faalogo o loo faia e Iesu ni vavega.
Ina ua maua e Iairo Iesu, sa to‘atele tagata na si‘omiaina o ia. Ae na sao Iairo i totonu ma faapau i vae o Iesu. ‘Ua ma‘i tigāina si ou afafine,’ o lana tala lea. ‘Faamolemole se‘i e maliu mai e faamalosi iā te ia.’ Na fai atu Iesu o le a alu atu o ia.
A o latou savavali, sa tautulei pea le motu o tagata i le fia latalata atu. Na tū faafuase‘i Iesu. ‘O ai na pa‘i mai iā te au?’ o lana fesili lea. Na iloa e Iesu ina ua alu ese se malosi mai iā te ia. Ae o ai? O se fafine na ma‘i tigāina mo le 12 tausaga. Na pa‘i atu i ofu o Iesu, ma faamālōlō ai!
Na fiafia Iairo i lenei mea, auā ua ia iloa ai e faigofie i a Iesu ona faamālōlō i se tasi. Ona sau lea o se avefe‘au: ‘Aua e te toe faalavelave iā Iesu,’ o lana upu lea i a Iairo. ‘Ua oti lou afafine.’ Na iloa mamao atu e Iesu lenei mea ma na ia fai atu iā Iairo: ‘Aua e te popole, o le a lē afāina o ia.’
Ina ua latou oo atu i le fale o Iairo, sa fetagisi tagata ma le faanoanoa. Ae ua fai atu Iesu: ‘Aua tou te fetagisi. E le‘i oti le teineitiiti. O loo moe o ia.’ Ae na latou toē ma ula iā Iesu, auā ua latou iloa ua oti o ia.
Ona ave lea e Iesu matua o le teine ma le to‘atolu o ona aposetolo i le potu o loo taatia ai le teineitiiti. Na ia tago atu i lona lima ma fai atu: ‘Nofo i luga!’ Ona toe ola lea o ia e pei ona e vaai atu iai. Na tū o ia i luga ma savalivali solo! O le māfuaaga lenā ua fiafia ai lona tinā ma lona tamā.
E lē o le tagata muamua lenei na faatūina e Iesu mai le oti. O le tagata muamua o loo ta‘ua e le Tusi Paia o le tama a se fafine ua oti lana tane e nofo i Naina. Ona toe faatūina fo‘i lea e Iesu Lasalo, le tuagane o Maria ma Mareta, mai le oti. A pule loa Iesu o le tupu a le Atua, o le a ia toe faatutūina le to‘atele o tagata oti i le ola. Pe tatou te le fiafia i lenei mea?
Luka 8:40-56; 7:11-17; Ioane 11:17-44.
Fesili
- O ai le tamā o le teine itiiti o loo i le ata, ma aiseā na popole tele ai i la‘ua ma lana avā?
- O le ā na faia e Iairo ina ua ia mauaina Iesu?
- O le ā na tupu a o aga‘i atu Iesu i le fale o Iairo, ma o le ā le fe‘au na maua e Iairo?
- Aiseā na ula ai tagata i le fale o Iairo iā Iesu?
- Ina ua uma ona ia aveina aposetolo e to‘atolu ma matua o le teineitiiti i lona potu, o le ā na faia e Iesu?
- O ai isi tagata na faatūina e Iesu mai le oti, ma o le ā ua faaalia e lenei mea?
Fesili faaopoopo
- Faitau le Luka 8:40-56.
Na faapefea ona faaalia e Iesu lona alofa mutimutivale ma le magafagafa i ana feutaga‘iga ma le fafine na maua i le puna toto, ma o le ā e mafai ona a‘oa‘oina mai ai e toeaina Kerisiano? (Luka 8:43, 44, 47, 48; Levi. 15:25-27; Mata. 9:12, 13; Kolo. 3:12-14)
- Faitau le Luka 7:11-17.
Aiseā e mafai ai ona matuā faamāfanafanaina i latou ua maliliu ē e pele i a i latou, i le tali atu a Iesu i le fafine ua oti lana tane i Naina? (Luka 7:13; 2 Kori. 1:3, 4; Epe. 4:15)
- Faitau le Ioane 11:17-44.
E faapefea ona faaalia e Iesu o se faalogona masani le faavauvau i le maliu o sē e pele? (Ioa. 11:33-36, 38; 2 Samu. 18:33; 19:1-4)


text:
O le iloaina e moni le talalelei, o le fatu lea o se molimau. O le faamaoni e le aunoa foi i le talalelei, o le fatu lea o le liuaina.
E taulai atu la’u savali i sootaga i le va o le mauaina o se molimau e faapea o Iesu o le Keriso ma le faaliliuina ia te Ia ma Lana talalelei. E masani lava, e eseese ma patino lo tatou taulimaina o autu o le molimau ma le faaliliuina. Peitai, tatou te maua se manatu taua ma se talitonuga maumaututu faaleagaga e sili atu, pe a tatou mafaufau faatasi i mataupu taua nei e lua.
Ou te tatalo ia aoao ma faamalamalamaina i tatou taitoatasi e le Agaga Paia.
Pe Se a La Outou Upu ia te Au Po o Ai?
E tele mea e mafai ona tatou aoaoina e uiga i le molimau ma le liua mai le misiona a le Aposetolo o Peteru.
Ina ua maliu mai Iesu i le talafatai o Kaisareia Filipi, sa Ia tuuina atu le fesili suesue lenei i Ona soo: “Pe se a la outou upu ia te au po o ai?”
Sa tali sa’o atu Peteru:
“O oe o le Keriso, o le Alo o le Atua soifua.
“Ona tali atu ai lea o Iesu, ua faapea atu ia te ia, Amuia oe Simona Paiona; aua e le se tagata na faaali atu ai ia te oe, a o lo’u Tama o i le lagi” (Mataio 16:15–17).
E pei ona molimauina i le tali a Peteru, o se molimau o le silafia patino o le upumoni faaleagaga e maua e ala i faaaliga. O le molimau o se meaalofa mai le Atua ma o loo avanoa mo Ana fanau uma. Soo se tagata lava e sailia ma le faamaoni le upumoni, e mafai ona maua se molimau e ala i le faaaogaina o “sina vaega itiiti o le faatuatua” ia Iesu Keriso e “tofotofo ai” (Alema 32:27) ma “faataitai ai le mana o le upu” (Alema 31:5), e gauai atu ai “i uunaiga a le Agaga Paia” (Mosaea 3:19), ma fagua ai i le Atua (tagai Alema 5:7). E aumaia e le molimau le tiutetauave patino faateleina e tali atu ai, ma o se faapogai o le faamoemoe, mautinoa, ma le olioli.
O le sailia ma le mauaina o se molimau o le upumoni faaleagaga e manaomia ai le fesili, saili, ma le tu’itu’i (tagai Mataio 7:7; 3 Nifae 14:7) ma se loto faamaoni, manatu moni, ma le faatuatua i le Faaola (tagai Moronae 10:4). O elemene faavae o se molimau o le iloa lea o loo soifua le Tama Faalelagi ma e alofa ia i tatou, o Iesu Keriso o lo tatou Faaola, ma ua toefuatai mai le atoaga o le talalelei i le lalolagi i nei aso e gata ai.
Pe A Liua Mai Oe
A o aoao atu e le Faaola Ona soo i le Talisuaga Mulimuli, na Ia fetalai atu ia Peteru:
“Simona, Simona e, faauta, ua manao tele Satani … ia lulu ia te outou pei o le saito:
“A ua ou faatoga mo oe, ina ne’i mavae lou faatuatua; a o oe foi, pe a liua mai oe, ona e faamalosi ai lea i ou uso” (Luka 22:31–32).
O le mea mata’ina, o lenei Aposetolo maoae sa talanoa ma savavali faatasi ma le Matai, sa molimauina le tele o vavega, ma e i ai se molimau malosi i le paia o le Faaola. Ae na oo lava ia Peteru sa moomia se aoaoga faaopoopo mai ia Iesu e uiga i le mana o le Agaga Paia e faaliliuina ai ma faamamaina, ma lana matafaioi e auauna atu ai ma le faamaoni.
O le natura lava o le talalelei a Iesu Keriso e manaomia ai se suiga faavae ma le mausali i a tatou amioga lea e mafai e ala i le Togiola a le Faaola. O le liua moni e aumaia ai se suiga i lou talitonuga, o lou loto, ma le olaga e talia ai ma usitai atu i le finagalo o le Atua (tagai Galuega 3:19; 3 Nifae 9:20) ma e aofia ai se tautinoga maua’i e avea ma soo o Keriso.
O le faaliliuina o se fausaga faavae faateleina, loloto, ma lautele o le molimau. O le taunuuga o faaaliga mai le Atua, e o faatasi ma le salamo o le tagata lava ia, usitai, ma le maelega. Soo se tasi e saili ma le faamaoni i le upumoni, e mafai ona liua i le iloa o le suiga tele o le loto ma fanauina faaleagaga i le Atua (tagai Alema 5:12–14). A tatou faamamaluina sauniga ma feagaiga o le faaolataga ma le faaeaga (tagai MF&F 20:25), “fetaomi atu i luma ma le tumau ia Keriso” (2 Nifae 31:20), ma tumau i le faatuatua e oo i le iuga (tagai MF&F 14:7), e avea i tatou o tagata fou ia Keriso (tagai 2 Korinito 5:17). O le liua o le ofoina atu lea o i tatou lava, le alofa, ma le lotonuu, tatou te tuu atu i le Atua i le lotofaafetai mo le meaalofa o le molimau.
Faataitaiga o le Liua o loo i le Tusi a Mamona
E tumu le Tusi a Mamona i tala musuia o tagata ua liua. Na tautino mai e Amaleki, o se suli o Iakopo: “Ou te manao ia outou o mai ia Keriso, o lē o le Paia e Toatasi o Isaraelu, ma taumamafa i lana olataga, ma le mana o lana togiola. Ioe, o mai ia te ia, ma tuu atu o outou agaga atoa e fai ma taulaga ia te ia” (Ominae 1:26).
O le iloaina e ala i le mana o le Agaga Paia o Iesu o le Keriso, e taua ma e tatau ai. Ae o le o mai faamaoni ia te Ia, ma tuuina atu o tatou agaga atoa e fai ma taulaga, e manaomia ai le tele o isi mea nai lo le na o le iloa. O le liua e manaomia ai o tatou loto atoa, o lo tatou malosi atoa, ma o tatou mafaufau ma le malosi atoa (tagai MF&F 4:2).
Na tali atu le nuu o le Tupu o Peniamina i ana aoaoga i lo latou alalaga atu, “Ioe, ua matou talitonu i upu uma na e saunoa mai ai ia te i matou; o lenei foi, ua matou iloa lo latou mautinoa ma le moni, ona o le Agaga o le Alii Mamana Aoao, lea ua ia faia se liuga tele i totonu o i matou, po o i totonu o o matou loto, ua le toe i ai so matou manao e fai mea leaga, ae ia faia mea lelei e le aunoa” (Mosaea 5:2). O le taliaina o upu na tautalagia, maua se molimau o le moni, ma faaaoga le faatuatua ia Keriso na maua ai le suiga tele o le loto ma se naunautaiga mautu e faaleleia atili.
O sa Lamana na liua i le tusi a Helamana, o loo faamatalaina ua i ai “i le ala o lo latou tiute, ma ua latou savavali ma le migao i luma o le Atua, ma ua latou tausi ana poloaiga ma ana tulafono ma ana faamasinoga. …
“… Ua latou taumafai ma le filiga e le faavaivai ina ia mafai ona latou aumai o e o totoe o o latou uso i le malamalama o le upumoni” (Helamana 15:5–6).
E faapei ona faamamafa mai e nei faataitaiga, o uiga taua lava e o faatasi ma le liua o le i ai lea o se suiga tele o o tatou loto, i ai se uiga e faia pea le lelei, ma faataunuu o tatou tiute, savavali ma le migao i luma o le Atua, tausia o poloaiga, ma auauna atu ma le maelega atoatoa. Ua manino, o nei agaga faamaoni ua matua tuuto loloto atu i le Alii ma Ana aoaoga.
Avea ma Se ua Liua
E tele taimi o le liuaina o se faagasologa e faifai pea, ae le o se mea e tupu i se taimi e tasi e mafua mai i se aafiaga mamana pe ofoofogia foi. O lea upu ma lea upu, e faasolosolo malie toetoe lava ina le matauina, o o tatou faamoemoega, o o tatou mafaufauga, o a tatou upu, ma a tatou mea e fai e ogatusa ma le finagalo o le Atua. O le liua i le Alii e manaomia ai le naunautai ma le onosai.
Na faailoa mai e Samuelu le sa Lamana ni elemene autu se lima o le avea ma se ua liua i le Alii: (1) talitonu i aoaoga ma valoaga a perofeta paia e pei ona tusia i tusitusiga paia, (2) faaaoga o le faatuatua i le Alii o Iesu Keriso, (3) salamo, (4) lagonaina o se suiga tele o le loto, ma le (5) tutumau ma mausali i le faatuatua” (tagai Helamana 15:7–8). O le mamanu lenei e tau atu i le liuaina.
Molimau ma le Liuaina
O le molimau o le amataga lea ma o se mea e muai moomia e faaauau ai le liuaina. O le molimau o se vaega lea e amata ai; e le o le taunuuga mulimuli lea. O le molimau malosi o le faavae lea e atiae ai le liuaina.
O le molimau lava ia e le lava lea e puipuia ai i tatou mai afa o le pogisa ma mea leaga o aso e gata ai, lea o loo tatou ola ai. O le molimau e taua ma e tatau ai ae e le lava e maua ai le malosiaga faaleagaga ma le puipuiga tatou te manaomia. O nisi o tagata o le Ekalesia e i ai molimau, ua vaivai faaleagaga ma ua pauu ese atu ai. E lei gafatia e lo latou iloa faaleagaga ma tautinoga ia luitau sa latou feagai.
O se lesona taua e uiga i le sootaga i le va o le molimau ma le liuaina, ua vaaia i le galuega faafaifeautalai a atalii o Mosaea.
“Ma e pei ona mautinoa o loo soifua le Alii, mautinoa tele lava e pei o le toatele o e na talitonu, pe e pei le toatele o e na aumai i le malamalama o le upumoni, e ala i le talaiga a Amona ma ona uso, e tusa ma le agaga o faaaliga ma valoaga, ma le faia e le mana o le Atua o vavega e ala atu ia te i latou—ioe … e pei ona soifua le Alii, o le toatele o sa Lamana o e na talitonu i la latou talaiga, ma faaliliuina i le Alii, sa lei pauu ese lava.
“Ona sa avea i latou ma tagata amiotonu; sa latou tuu i lalo auupega o lo latou fouvale, sa latou le toe tau faasaga i le Atua. …
“O lenei, o i latou nei o e na faaliliuina i le Atua” (Alema 23:6–8).
O elemene taua o loo faamatalaina i nei fuaiupu: (1) o le malamalama o le upumoni, lea e mafai ona faamatalaina o se molimau, ma le (2) faaliliuina i le Alii, lea ua ou malamalama i ai o le liua lea i le Faaola ma Lana talalelei. O lea, o le tuufaatasiga mamana o le molimau ma le liuaina i le Alii e fua mai ai le tumau ma le mausali ma maua mai ai le puipuiga faaleagaga.
Sa lei pauu ese lava i latou ma ua lafoai “auupega o lo latou fouvale, sa latou le toe tau faasaga i le Atua.” O le faataatia ese o “auupega o le fouvale” e pei o le manatu faapito, faamaualuga, ma le le usiusitai e tele atu mea e manaomia ai nai lo le na o le talitonu ma le iloa. O le talitonuga maumaututu, lotomaualalo, salamo, ma le usiusitai e ta’imua i le lafoaiina o a tatou auupega o le fouvale. Pe o tatou umiaina pea ni auupega o le fouvale lea e taofia ai i tatou mai le liua i le Alii? Afai o lea, ua tatau nei loa ona tatou salamo.
Matau sa lei liua sa Lamana i faifeautalai sa aoaoina i latou, pe o polokalama maoae a le Ekalesia. E lei faaliliuina i latou i uiga o o latou taitai, po o le faasaoina o le talatuu faaleaganuu po o uputuu a o latou tama. Sa faaliliuina i latou i le Alii—ia te Ia o le Faaola ma Lona paia ma le aoaoga faavae—ma sa latou lei pauu ese lava.
O le molimau o se malamalama faaleagaga o le upumoni e maua mai le mana o le Agaga Paia. O le liua faifai pea o se tuuto lea e le aunoa i le upumoni faaalia tatou te mauaina—ma se loto e naunau mo mafuaaga amiotonu. O le iloaina e moni le talalelei, o le fatu lea o se molimau. O le faamaoni e le aunoa foi i le talalelei, o le fatu lea o le liuaina. E tatau ona tatou iloa e moni le talalelei ma ia faamaoni foi i le talalelei.
Molimau, Liuaina, ma le Faataoto i Taupou e Toasefulu
Ua ou manao nei e faaaoga se tasi o le mau faamatalaga talafeagai o taupou e toasefulu e faamalamalamaina ai le sootaga i le va o le molimau ma le liuaina. O taupou e toasefulu, o e sa popoto ma le toalima sa valelea, na ave a latou lamepa ma o e faafetaiai i le faatoafaiava. Faamolemole ia mafaufau i lamepa na faaaoga e taupou, o ni lamepa o le molimau. Na ave e taupou valelea a latou lamepa o molimau ae leai se suauu na aveina. Mafaufau i le suauu, o le suauu o le liuaina.
“A o e popoto ua ave ni suauu [o le liuaina] i a latou fagu faatasi ma a latou lamepa [o molimau].
“Ua tuai mai le faatoafaiava, ona taufaitulemomoe ai lea o i latou uma, ua momoe lava.
“A ua oo i le tulua o po, ona sau ai lea o le alaga, Faauta, ua sau le faatoafaiava; ina o ia outou e faafetaiai ia te ia.
“Ona tutu ai lea o ia taupou uma lava, ma teuteu a latou lamepa [o molimau].
“Ona fai atu ai lea o e valea i e popoto, Au mai ni a outou suauu [le suauu o le faaliliuina]; ma matou; aua o le a mamate a matou lamepa [o molimau].
“A ua tali mai o e popoto, ua faapea mai, Ne’i le lava ia i matou ma outou; a e lelei ona outou o i e faatau ma faatau mai ai ni a outou” (Mataio 25:4–9).
Pe na manatu faapito ea taupou popoto ma lē mananao e faasoa atu, pe na latou ta’u sa’o atua e le mafai ona nonoina le suauu o le liuaina? Pe mafai ea ona e tuuina atu i se isi tagata le malosiaga faaleagaga lea e te maua mai i le usiusitai e le aunoa i poloaiga? Pe mafai es ona pasi atu i se tasi o manaomiaina, le malamalama e maua mai i le suesue o tusitusiga ma le maelega ma le mafaufau loloto? Pe mafai ona sii atu i se tagata o loo feagai ma mafatiaga po o se luitau tele, le filemu e aumaia e le talalelei i se tagata faamaoni o le Au Paia o Aso e Gata Ai? O le tali manino lava i nei fesili o le leai.
E pei ona faamamafa lelei mai e taupou popoto, e tatau ia i tatou taitoatasi ona “faatauina mo i tatou lava.” Sa le’i faamatalaina e nei tamaitai musuia se faiga faapisinisi; ae, sa latou faamamafaina lo tatou tiutetauave faaletagata lava ia, e faamumu a tatou lamepa o molimau ma ia lava se sapalai o le suauu o le liuaina. O lenei suauu taua, e maua i le tasi le mataua i le taimi—“o lea upu ma lea upu [ma] lea mataupu ma lea mataupu” (2 Nifae 28:30), i le onosai ma faifai pea. E leai ni auala ‘alo o i ai; leai ni taimi faafuasei e tapena ai.
“O le mea lea, ia faamaoni, ma tatalo i taimi uma, ma teuteu ma faamumu a outou lamepa, ma ia i ai le suauu ia te outou, ina ia mafai ona outou saunia ai i le afio mai o le Faatoafaiava” (MF&F 33:17).
Molimau
Ou te folafola atu a tatou malamalama i le upumoni, ma ua faaliliuina i le Alii, o le a mautu lo tatou tutumau ma le mausali ma o le a le pauu ese lava. O le a tatou faataatia ese ma le naunautai a tatou auupega o le fouvale. O le a faamanuiaina i tatou i le malamalama susulu o a tatou lamepa o molimau, ma lava le sapalai o le suauu o le liuaina. Ma a oo ina liua atoatoa i tatou taitoatasi, o le a tatou faamalolosia o tatou aiga, a tatou uo, ma a tatou paaga. Ou te molimau atu ai i nei upumoni, i le suafa paia o le Alii o Iesu Keriso, amene.


text:
SOLA THAI QUEEN MA LE PALE - MS FUALA’AU!
Ua iloga mai e le’i faigofie lava le tauvaga a le Miss Flowers i lenei tausaga, ua matua una’i mai ma le malosi taumafaiga a tausala tauva e to’avalu sa taumafai mo lea pale matagofie. Peita’i, o le vaega lea ua fa’alagi e le tofa Lopa Seti Lopa i le vaitaimi o le Sisigafu’a 2012 a Amerika Samoa, “o fanau a aitu ma tagata” ae atili ai ona latou fiafia i lea fa’alagiga.
“E le o se mea e afaina ai se loto, ae ua atili ai ona matou fiafia, aua o lele sky is the limiti i nei mea!” O se tala lea a Konshiki ina ia fesiligia fo’i lea fa’alagiga ma sona lagona fa’aalia i ai!
O le tauvaga i lea po, sa matua fa’atumulia le nofoaga o le vaita’ele a le Tradewinds i le mamalu na fia molimauina lea tauvaga uiga’ese. E ese mai lea, ae sa auai le vaega o Televise mai Korea, au pu’eata a le tatou televise ma le vasega o nusipepa fa’asalalau aua le fa’alauiloga o le sui o le a sola ma le pine o faigamea i lea afiafi.
E ui ina tuai ona amatalia le fa’amoemoe, ae ua iloga le faigata ona tu’ufa’atasia o teuga a nei tama’ita’i ina ua gasolosolo mai e tofu sao i le tauvaga fa’atulaga mo le latou fa’aaliga taleni, le fa’aaliga o ofu ta’ele, le fa’aaliga o lau fugala’au o e tau’avea ma fa’alauiloa, ae maise ai le Puletasi, taliga o le fesili atofa sa e se’ia ma le siva Samoa e te sa’asa’a ai e avea ma taualuga o lou sao i le Miss Flowers i lenei tausaga.
Sa mua’i tula’i mai le fofoga o le aso Mz Tracy Roe ma ia fa’alauiloa le gasolo mai o nei sui tauva i luga mo le maimoaga a i latou na auai. Na sosoo mai ma isi fa’afiafiaga a le Penina Tausala Dance Group lea e fuafua fo’i le latou malaga i le fa’ai’uga o lenei masina i Korea ina ia feso’ota’i a tatou fa’afiafiaga ma ituaiga o fa’afiafiaga a lea fo’i malo.
O le tama’ita’i na tausala tauva numera tasi o Mizz Rose -Jenida Taufete’e ma sa matagofie lona ofu pa’epa’e ua fa’asolo ai rosa mumu ma ua i ai moli, oka e matua uiga ese le tuufa’atasiga o nei mea uma e fa’aalia ai lana teu fugala’au.
O le tausala lona lua o Mizz Ginger ma sa ulufale mai ai o ia lana fo’i teu fugala’au ua fa’asolo atoa ai moli ae ua faia lona fa’aapa’au pe’a lanu auro, teuteuina lona la’ei i fugala’au. O le tausala tauva lona tolu o Miss Moso’oi ma sa latou saunia fo’i se ofu ma sona pulou matagofie ua matua maualuluga le fa’asologa o nei fuala’au, ae o se mea e ofo ai, o le mafai ona tau’avea i luga o latou ao.
O le lona fa o sui tauva, sa o’o mai ai le tama’ita’i o Tai Queen ma lona pulou silisili ona maualuluga laula’au ma ona fugala’au i’ila uiga ese i le va’ai. Oka i le taimi na tolaulauina ai fa’ailoga, sa numera muamua ai lana lea taumafaiga i le tauvaga atoa.
O le lona lima e le’i fa’avaivai, oka sa tatau lava ona tatou o uma e maimoaina lea fo’i ituaiga o taleni. O’o lava i le sui lona ono savali mai loa ma le ulupo’o ua mae’a teuina i fugala’au eseese Oka, ua tau fai leiloa e tagata filifili le ua sili. O’o mai le lona fitu o le lanumoana, ae savali mai le ofu la’ititi ma le fagu ua fa’atu ai le teu i lona ao, aua, ua uma upu.
O’o fo’i i le lona valu latou, ae sau ma sioti mumu ma le ie auro e fa’alavalava mai ai, ae o le teu fugala’a felefele ua fa’atuina i lona ao. Matagofie le taumafaiga uma a sui i lenei itu ma le maimoa atu i ai.
O le isi mea na ege ai le to’atele ua tu’i le talie, o ofu ta’ele! Sa sili ai ona savavali mai tama nei i ni latou ofu laiti, ae ua tago fua i ofu o teine, lea ua va’aia le masoa tele, ae moni ai le tala, “o le tauvaga le mea lea e fai!”
E leai se ma ae na’o le siou mai o le vaega lea, ua sili ona fefefe tama’ita’i e va’ai i o latou sui ua sili atu mea latou te mafaia ona fai! Ina ua o’o i le tauvaga puletasi, o i’ina sa iloga ai le isi o latou tomai o natia, aua o le aiaiga, ia mafai ona su’i fa’atasi ma latou fugala’au o lo’o tau’avea i lenei tauvaga.
O le ofu pa’epa’e o Jenida sa ia la’eia ae su’ia i ai rosa mumu, ma lana fa’apo teurosa mumu ua matagofie lava, o le puletasi mumu a le tama’ita’i o Anse sa laei ae faia ona teuteuga i le fugala’au o le ginger pa’epa’e.
O Aruni ma lana fugala’au o le Moso’oi sa ia teuteuina ai lana puletasi lanumeamata vaivai i’ila lava, ua matagofie fo’i i lana sa’asa’a. O le tausala manumalo o Tai na ia laeia le puletasi piniki ua mae’a su’ia i ai le teuila i ona petale ua su’i fa’amamanu mai ai le teuila ma ona lau.
O le ofu o Miss Tana o le Lilly sa su’ia i ai ma ua fiafia i le malamalama o le lalolagi i ana fugala’au ia, o le tausala lona ono o Cheyanne sa ia fa’aalia lana Oketi ae o le tausala o Samaya na matua lanumoana malosi mai lana silika ae su’i ia i pua i lona lea ofu.
O le tama’ita’i sa manumalo lana puletasi i le tauvaga o le numera 8 i le fa’asologa o Rayven Armani Taylor lea sa keke mai luga lana puletasi lanu uliuli ae samasama mai ana bird of paradise e mamanu ai lona ofu.
Matagofie a latou taleni, peita’i, na sola fo’i Tai ma lea fa’ailoga, ona o lana taleni. O le taleni a Jenida sa ia matua lui ai ma faia le siva a le Manu Samoa. O se suiga na toe patipatia i lea afiafi aua ua toe tutu mai tama o le itu’au malosi i o latou tino moni.
I le fa’ai’uga, sa matagofie taumafaiga uma, e le manumalo uma fo’i ae tusa ai o le fa’ai’uga mai fa’amasino tofia o lea lava tauvaga, ua tatou patipatia ai le ua tulaga muamua. I le fa’alogo a le tusitala e tusa ai o fesili, sa fesiligia le tausala tauva numera 7 i se fesili e fa’apea, ‘Ua maua mai le tala ua maua oe i le AIDS, o le a sau fautuaga i le aofia lea e potopoto mai pe afai ua tofia oe e te tautala i ai e tusa o lea fa’ama’i?”
O le tali sili lea ia te a’u lava ia, na fa’apea ai le sui tauva Samaya Jackson, “Fautua atu ia te outou matua ia a’oa’oina fanau ia fa’aaoga pa’u mo feusua’iga i taimi uma e oso fa’afuase’i ai ni lagona fa’aleituaiga, ia mautinoa o malu puipuia oe ma le fanau ma tagata uma mai lea fa’ama’i leaga tele!”
O Fa’ailoga sa taua’aoina:
Jenida sui tauva numera tasi sa ia mauaina le fa’ailoga fa’apitoa o le Miss Charity.
Aulelei i ata na tapu’eina ua maua lea e sui tauva numera 8 o Rayven Armani. Sui Tauva na mauaina le fa’ailoga fa’apitoa mo le teuteuga matagofie o latou Teu, na maua e le #4 Tai Queen, O le Ofu Taele sili ona matagofie na maua lea e le numera 3, Aruni - Miss Moso’oi.
O le sui na mauaina le tali o le fesili na maua lea e le #4 Tai Queen, toe maua fo’i e le sui lava lea ma le Taleni i ana siva ese’ese sa fa’aalia, ae o le Puletasi sa mauaina lea e le sui numera 8 o Rayven Armani.
Tulaga fa i le tauvaga sa maua lea e Aruni Miss Moso’oi, Tulaga tolu sa mauaina lea e Samaya Jackson Miss Plumeria ma o le sui numera fitu. Tulaga lua sa maua lea e le sui tauva numera 5 Miss Lilly po’o Tana Faumuina. O le na manumalo o Tai Queen mai Leone ma Faga’alu.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Finau loia a Pati Lepou e lei auai i le sola’aga
AMATA FA’AMASINOGA O PATI LEPOU
Na molimau le ali’i o Sefo Lemalu i le ulua’i aso o le fa’amasinoga o Pati Lepou, i le taeao ananafi, o Lepou na faia le tonu latou te sosola mai i le toese i le po o le aso 22 Ianuari 2010, ina ia latou o i le fale o Lepou i Iliili e aumai mea o lo o ia mana’omia.
Na taua e Lemalu, o ia, Lepou, David Maea ma Gasona Mafiti sa latou auai uma i le solaaga i le po lea ma latou agai sa’o atu i le nofoaga o i ai le faletupe o le ANZ i Tafuna.
Fai mai Lemalu, e sosola mai le to’ese, ae ua toe 6 masina o lo o totoe o lona faasalaga faafalepuipui. Sa ia taua foi e faapea, sa loka faatasi i laua ma Lepou i le sela a’o tuli a la faasalaga.
O Lepou o lo o tuuaia i moliaga mamafa e tolu, e aofia ai le faomea i le tulaga muamua, faaoolima i le tulaga muamua, atoa ai ma le sola ese mai le toese. Ae e sosola Lepou ma lana vaega ia Ianuari, ae o lo o tuli foi seisi ona faasalaga, ina ua tausalaina i lo latou osofa’ia ma nisi ali’i, le faleaoga a le South Pacific Academy i Tafuna, ma gaoia ni mea totino mai totonu o le ofisa o le pule aoga.
Na ta’ua e le loia a le malo, o Cecilia Reyna, i lana ulua’i folasaga ananafi, “E toatolu pagota o le a latou faailoa i le faamasinoga, sa auai Lepou i le solaaga, o ia foi na faia le tonu ina ia latou sosola ese mai le toese,” o le faafinauga lea a le itu a le malo, peitai na tali le loia a Lepou o Mark Ude, e le i auai Lepou i le solaaga e pei ona taua, ma, e i ai foi isi vaega o le suesuega a leoleo e le o manino lelei talu mai le taimi na amata mai ai lenei mataupu.
E lei faamanino e Ude i le vaega iloilo iuga po o a ia mea e lei manino lelei i suesuega a leoleo.
Fai mai le malo, o Lepou e toatasi na faia le tonu ina ia fasi le leoleopo ma gaoi le ki, ina ia mafai ai ona latou maua se taavale latou te o ai i lona fale i Iliili.
“O le a molimau alii pagota e toatolu e faapea, o Lepou na fai ia Maea e tui le leoleopo i le naifi faapata falaoa, o ia foi na ee atu ina ia fasioti le leoleopo,” o le faamatalaga lea a le loia mo le malo i lana folasaga.
Na taua foi e le malo e faapea, o Lepou na taina le ulu o le leoleopo i le paia u’amea ma pau ai i lalo, ae na mafua ona taofia ia gaioiga ona sa ia vaaia se taavale o agai atu ia te i latou, o lea na latou tuua ai loa lea nofoaga ae sosola ese.
E talitonu foi le malo, o matuia tele o manu’a na aafia ai le alii leoleo na faigata ai ona sola ese i le taimi na osofaia ai e le ua molia ma isi pagota o ia.
Ae i le faafinauga a Ude sa ia taua ai e faapea, o le a manino i molimau a le itu tete’e e lei auai Lepou i le solaaga e pei ona taua, ma e i ai lona talitonuga afai e lei auai o ia i le solaaga, o lona uiga e leai ni moliaga o le faaoolima ma le faomea e ono tuuaia ai fua o ia.
Na taua e Ude e faapea, e ese lava le itu lea o loo taumafai mai i ai le malo ina ia faamaonia le latou mau faasaga ia Lepou, peitai o lona tiute o le loia mo le ua molia, ia faailoa molimau e atagia mai ai e leai se solitulafono sa tupu.
E toa 6 tamaitai ma le alii e toatasi o loo i totonu o le vaega iloilo iuga, lea o loo latou iloiloinase faaiuga o lenei mataupu.
O le afioga i le alii faamasino sili ia Michael Kruse o loo faatautaia lenei mataupu, i le lagolagosua a afioga i alii faamasino lagolago ia Suapaia Pereira ma Satele Aliitai Lilio.
O le taeao nei lea ua faamoemoe e toe faaauau ai lenei iloiloga.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Na taua e le alii kovana e faapea, ua taumafai malosi nisi o le aufai pisinisi e faaaoga auala tau faamata’u, ina ia tete’e i fuafuaga a le malo, e pei o le faailoa e le aufai pisinisi i tagata faigaluega e faapea, afai ae pasia e le Fono nei lafoga i oloa, o le a faaitiitia tupe maua a le pisinisi, faaitiitia oloa e taulia, ma i’u ai ina vaea ma tagata faigaluega.
Na saunoa le afioga Togiola Tulafono, o tala foi ia a kamupani nei na fai mai i le malo, ina ua sii e le malo pasene i oloa nei i tausaga ua mavae.


text:
Toe filifilia Faletagoa’i avea ma senatoa itumalo Alataua
O le fonotaga a le Itumalo o Alataua lea na usuia i le afiafi o le aso Tofi na te’a nei i Seetaga, na toe tasi ai le filiga ina ia avea pea le afioga ia Faletagoa’i Iati Tuiolemotu, e fai ma sui o le Itumalo i le maota maualuga o le Senate.
E ui o le faaiuga lava lea na mua’i tasi i ai le Itumalo i lana fonotaga i le masina o Tesema 2012, peitai na toe faamautuina i le vaiaso nei ina ua tuuina mai le faaiuga a le Vaega Iloilo o le Faamasinoga Maualuga ma taua ai le avanoa pea lea o le nofoa o le itumalo, ona e le’i tausisia aiaiga o lo o faataoto i le Faavae i le tofiaina o senatoa a itumalo.
Na taua e ni molimau mai le itumalo i le Samoa News e faapea, e lei umi se taimi na usuia ai le fono a le itumalo ae maua le faaiuga, o Faletagoa’i lava na te toe faaauauina le tofi.
Na taua e le molimau e faapea, ina ua maua le avanoa e tulei saunoa ai ni isi o faauluuluga o le itumalo i lea fonotaga, na toe faaleleia ai ni isi o tulaga lavelave na tulai mai, ona o le mataupu e pei ona tuuina atu i luma o le Faamasinoga.
Na taua e molimau e faapea, sa auai uma itu e lua o le Itumalo, le Tapuaiga ma Samatua i lea fonotaga, ma sa maua foi le avanoa e fetalai ai le tofa i le tau tootoo ia Faletogo Taliloa e tusa ai o fatia ua sola, ma faaiu ai lana saunoaga i lona tuuina atu o faamanuiaga i le afioga a Faletagoa’i mo le tauaveina o le nofoa o le itumalo.
O le taimi nei,o loo avanoa pea le nofoa o le itumalo o Alataua i luma o le Senate, ma e ao ona toe uia tu laga uma e pei ona masani ai, o le faamaonia mai lea e le Ofisa o Mataupu Tau Samoa o le faaiuga a le itumalo, ma tuuina atu ai loa se tusi i le Peresetene o le Senate e faailoa i ai le faaiuga, ao le’i oo i le aso e toe faatautoina ai le afioaga a Faletagoa’i.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Pe a tatou taofimau i a tatou fanau ma mulimuli i le taitaiga a le Faaola, o le a tatou toe foi uma atu i lo tatou aiga faalelagi ma saogalemu ai i aao o lo tatou Tama Faalelagi
Talu ai nei lava na ou vaai ai i le fanau mai o Kate Elisapeta laitiiti. Ina ua ulufale mai o ia i lenei lalolagi ma tuu atu i lima o lona tina, na aapa atu Kate ma uumau le tamatamailima o lona tina. Na pei o fai mai Kate laitiiti, “Afai ou te pipiimau, pe e te fesoasoani mai ea ina ia ou tumau i le ala e toe foi atu ai i lo’u Tama Faalelagi?”
I le fitu o tausaga o Iosefa Samita, na maua ai o ia i le fiva taifoi ma sa nofo ai le siama i lona vae. Sa fai e le Fomai o Nathan Samita se togafiti fou ina ia mafai ona faasaoina le vae lea ua aafia. Sa leai se vai faamoe, ae na manaomia le tipiina o lona vae e Fomai Samita ma aveese sa’o mai ai lava le vaega o le ponaivi lea ua aafia. Na teena e Iosefa le meainu malosi ina ia mafai ai ona ia onosa’ia le tiga ma na musu foi e noanoa o ia i lalo ae na ia fai mai, “Ou te manao e nofo lo’u tama i le moega ma opo a’u i ona lima ona ou faia lea o soo se mea e tatau ai.” 1
Mo tamaiti uma i le lagolagi atoa matou te faapea atu: “Tago mai i lo’u lima. Taofimau. O le a tatou tumau faatasi i le ala e toe foi atu ai i le Tama Faalelagi.”
Matua, matua o matua, tuaoi, uo, taitai o le Peraimeri—e mafai e i tatou taitoatasi ona aapa atu e taofimau i le fanau. E mafai ona tatou tutu, tootutuli ifo i lalo, ma vaavaai atu i o latou mata ma iloa atu o latou lava manaoga ina ia mulimuli i le Faaola. Taofimau i o latou lima. Savavali faatasi ma i latou. O lo tatou avanoa lea e taula ai i latou i le ala o le faatuatua.
E leai se tamaitiiti e manaomia lona savali na o ia i le ala, pau lava le mea ia tatou talanoa saoloto atu ai i a tatou fanau e uiga i le ata o le faaolataga. O le malamalama i le fuafuaga o le a fesoasoani lea ia i latou e taofimau ai i upu moni, o i latou o fanau a le Atua ma e i ai Sana fuafuaga mo i latou, sa latou nonofo faatasi ma Ia i le muai olaga, na latou alalaga fiafia e o mai i lenei lalolagi, ma o le fesoasoani mai o le Faaola ua mafai ai ona tatou toe foi uma atu i le afioaga o le Tama Faalelagi. Afai latou te malamalama i le fuafuaga ma po o ai i latou, o le a latou le matata’u lava.
I le Alema e 24 tatou te faitauina ai faapea “Ua alofa o Ia i o tatou agaga [e pei ona] alofa o Ia i a tatou fanau; o le mea lea, … ua faailoaina mai le ala o le olataga ia te i tatou, e pei lava o tupulaga amulī.” 2
E amata ona tatou faailoa atu le fuafuaga ia tatou fanau pe a pipiimau i tatou lava i le ai uamea.
Pe a tatou pipiimau i le āi uamea, ua tatou i ai i se tulaga o le tuuina atu o o tatou lima ia i latou ma savavali faatasi i le ala sa’o ma le lauitiiti. E faalauteleina a tatou faataitaiga i o latou mata. Latou te mulimuli ia tatou faataitaiga pe a lagonaina lo latou malupuipuia ia tatou gaoioiga. E le manaomia ia tatou atoatoa—na o le faamaoni lava ma le agamalu. E manaomia e le fanau le lagona o loo tasi i latou ma i tatou. Pe a fai atu se matua, “E mafai ona matou faia! E mafai ona tatou faitau tusitusiga paia i aso uma o se aiga,” o le a mulimuli i ai le fanau!
Na tusia e se tasi o aiga e toafa le fanau iti: “Na matou filifili e amata laitiiti ona o le laitiiti o le taimi e mafai ona gauai mai le ma fanau. O le ma tama matua e le’i faitautusi, ae na mafai ona ia toe faaleoa maia a ma upu, o lea na matou amata faitau ai le Tusi a Mamona, e na o le tolu fuaiupu i po taitasi. E tofu ma’ua ma lo’u toalua ma se fuaiupu e faitau, ona toe faaleo mai lea e Sini o se fuaiupu. Na matou o’o atu i le fa fuaiupu sosoo ai ma le lima, a o amata ona toe faaleo mai e tamaiti a latou lava fuaiupu. Ioe, sa faavaivai tagata, ae sa matou faaauau pea. Na ma taumafai e taulai atu i le faia soo nai lo le saoasaoa. E tolu ma le afa tausaga na matou [faitauina] atoa ai le Tusi a Mamona. O se lagona maoae ua ausia!”
Na faaauau pea le tina: “Ua avea nei le faitauina o tusitusiga paia i aso uma o se vaisu i lo matou aiga. Ua malamalama le ma fanau i le gagana faatusi paia, ma e ma te faaaogaina ma lo’u toalua le avanoa e tuuina atu ai a ma molimau e uiga i upu moni. O le mea sili ona taua, ua faateleina le Agaga i totonu o lo matou aiga.”
Pe ua e aoaoina ea mai le aafiaga o lenei aiga le mea e fai? Afai o lo tatou faamoemoe o le uumau i afioga a le Atua, o le faitauina la o tusitusiga paia e mafai ona na o le tasi lava le fuaiupu i le taimi. Ma e le i tuai le amataina. E mafai ona e amata nei.
O le a aoao atu e le lalolagi a tatou fanau pe a fai tatou te le o faia, ma e mafai e a tatou fanau ona aoaoina mea uma lava o le a aoao atu e le lalolagi ia i latou i se vaitausaga laiti lava. O le mea tatou te mananao latou te iloa i le lima tausaga i le lumanai o le a manaomia ona avea ma se vaega o a tatou talanoaga ma i latou i le taimi nei. Aoao atu i latou i soo se tulaga; talia soo se faafitauli, taunuuga, tofotofoga latou te fetaiai e tuuina mai ai se avanoa latou te aoao ai i le auala e uumau ai i upu moni o le talalelei.
O Shannon, o se tina talavou, ma e na te lei faamoemoe o le a ia aoaoina lana fanau i le mana o le tatalo a o latou feosofi i totonu o la latou taavale e agai atu i le fale lea e na o le 40 minute le mamao. E le’i i ai se afā i le taimi na latou tuua ai le fale o lo latou tina matua, ae a o latou tietie agai atu i auala maugā, na liua le toulu lemu o le kiona i se afā. Na amata ona feseetai le taavale i luga o le auala. Na vave ona le iloa atu se mea ae na o le kiona. Na lagona e tamaiti pito i laiti e toalua le tulaga o le faafitauli ma amata ai ona fetagisi. Na fai atu Shannon i tamaiti matutua o Heidi ma Tomasi, e 8 ma le 6 tausaga, “E tatau ona oulua tatalo. Tatou te manaomia le fesoasoani a le Tama Faalelagi ina ia tatou taunuu saogalemu ai i le fale. Tatalo o le a le faaletonu i tatou ma o le a tatou le se’e ese mai le auala.” Na tetete ona lima a o uliina le foeuli o le taavale, ae peitai na ia faalogoina le musumusu o tamai tatalo na taso’o mai le nofoa o i tua: “Tama Faalelagi e, faamolemole fesoasoani mai ia i matou ina ia taunuu saogalemu i le fale; faamolemole fesoasoani ia i matou ina ia matou le se’e ese mai le auala.”
E le’i pine ae faafilemu e nei tatalo le toalua laiti, ma lē toe fetagisi ai ma iloa atu ai ua le mafai ona faaauau la latou malaga ona ua tapunia le auala. Ma le faaeteete lava, na latou toe liliu ai ma maua se faletalimalo e malolo ai mo le po. Ina ua i totonu o le faletalimalo, na latou tootutuli ifo i lalo ma faafetai i le Tama Faalelagi mo lo latou saogalemu. I lena lava po na aoaoina ai e se tina lana fanau i le mana o le tumau faamaoni i le tatalo.
O a ni tofotofoga o le a feagai ma a tatou fanau? Faapei o Iosefa Samita, o le a maua e a tatou fanau le lototele e “faia ai soo se mea e tatau ai.” Pe a tatou fuafua e taofimau i latou ma aoao atu i ai le fuafuaga a le Tama Faalelagi e ala i le tatalo ma tusitusiga paia, o le a latou iloa po o fea na latou o mai ai, pe aisea ua latou i ai iinei, ma pe o fea latou te o i ai.
I le tautotogo lea ua te’a, na ma o ai ma lo’u toalua i se taaloga soka a le atalii o le ma tama tama, e fa tausaga le matua. Na mafai ona e lagonaina le fiafia i luga o le malae a o taufetuli solo i soo se itu le au taaalo e tuli le polo soka. Ina ua ili le faaili mulimuli, e le’i iloa e ’au taaalo po o ai ua manumalo ae po o ai foi ua faia’ina. Sa na o lo latou taaalo lava i le taaloga. Na taitai atu e faiaoga o ’au ia ’au taaalo uma e faatalofa. Ona ou matauina lea o se mea matagofie. Na valaau le faiaoga ia faia se ala faaofuofu o le manumalo. Na tutu uma i luga matua, matua o matua, ma soo se tasi na auai e matamata i le taaloga ma faatulaga ni laina se lua e faafesaga’i, ma tuu i luga o latou lima ma fau ai se ala faaofuofu. Na fe’ei tamaiti a o latou tamomoe ma pasi atu i le au matutua o loo faamalosiau mai ma latou agai atu i totonu o le ala na fauina e le au maimoa. E le’i leva ae o mai foi le ’au taaalo a le isi au ma auai faatasi uma i le faafiafiaga ’au taaalo uma—o le au manumalo ma le au faia’ina—lea na faamalosiau atu e le au matutua a o latou tamomoe i le ala faaofuofu o le manumalo.
I la’u lava vaaiga, sa ese sa’u ata. Sa i ai so’u lagona o loo ou vaai atu i le fanau o loo ola ai i le fuafuaga, le fuafuaga a le Tama Faalelagi lea na faia mo tamaiti taitoatasi. Sa latou tamomoe i le ala sa’o ma le lauitiiti e ala atu i lima o le au maimoa o e alolofa ia i latou, ma latou lagonaina taitoatasi le olioli ina ua i ai i le ala.
Fai mai Iakopo, “E ua sili naua le ala o lo tatou Atua!” 3 O le Faaola “na Ia fai le ala ma taitai mai.” 4 Ou te molimau atu pe a tatou taofimau i a tatou fanau ma mulimuli i le taitaiga a le Faaola, o le a tatou toe foi uma atu i lo tatou aiga faalelagi ma saogalemu ai i aao o lo tatou Tama Faalelagi. I le suafa o Iesu Keriso, amene.


text:
Ua faaliliuina uma sa Nifaē ma sa Lamanā i le Alii—Ua latou tuutele a latou mea uma, fai vavega, ma manuia i le laueleele—Ina ua mavae le lua seneturi, sa oo ina tutupu mai fevaevaeaiga, mea leaga, ekalesia pepelo, ma sauaga—Ina ua mavae le tolu selau tausaga, sa oo ina amioleaga uma sa Nifaē ma sa Lamanā—Ua natia e Amorona talafaamaumau paia. E tusa o le 35–321 T.A.
1 Ma sa oo ina mavae atu le tausaga e tolusefulu ma le fa, ma le tolusefulu ma le lima foi, ma faauta sa faatuina e soo o Iesu se ekalesia a Keriso i laueleele atoa faataamilo. Ma o le toatele o i latou na o mai ia te i latou, ma le salamo moni ia latou agasala, sa papatisoina i le suafa o Iesu; ma sa latou maua foi le Agaga Paia.
2 Ma sa oo i le tausaga e tolusefulu ma le ono, sa liliu tagata uma i le Alii, i luga o le laueleele atoa, o sa Nifaē uma ma sa Lamanā, ma sa leai ni finauga ma ni feteenaiga i totonu ia te i latou, ma sa faamaoni tagata uma o le tasi i le isi i fealoaiga na latou fai.
3 Ma sa latou atuutele mea uma i totonu ia te i latou; o lea sa leai se mauoa ma se matitiva, pologa ma se saoloto, ae sa tuusaoloto i latou uma, ma tofusia i le meaalofa mai le lagi.
4 Ma sa oo ina mavae atu foi le tausaga e tolusefulu ma le fitu, ma sa i ai pea lava le filemu i le laueleele.
5 Ma sa i ai galuega tetele ma le ofoofogia na faia e soo o Iesu, sa oo ina latou afaamalolo mai, ma faatutu mai e na oti, ma faasavavali e na pipili, ma faapupula i e na tauaso, ma e na tutuli ina ia faalogo; ma sa latou faia evavega uiga eseese uma i totonu o le fanauga a tagata; ma sa leai se mea sa latou faia ai vavega vagana ai i le suafa o Iesu.
6 Ma sa faapea ona mavae atu o le tausaga e tolusefulu ma le valu, ma le tolusefulu ma le iva foi, ma le fasefulu ma le tasi, ma le fasefulu ma le lua, ioe, seia oo lava ina mavae atu le fasefulu ma le iva o tausaga, ma le limasefulu o lenei foi, ma le limasefulu ma le lua; ioe, ma seia oo lava ina mavae atu le limasefulu ma le iva o tausaga.
7 Ma sa faamanuiaina tele i latou e le Alii i le laueleele; ioe, sa oo ina latou toe fausia ni aai i mea sa i ai aai na mu.
8 Ioe, e oo lava i lena aaai tele o Saraʼemila sa latou faia ia toe fausia.
9 Peitai sa i ai le tele o aai sa agogoto, ma sa alu ae le vai ma ua suitulaga i mea na i ai; o lea sa le mafai ai ona toe faafouina ia aai.
10 Ma o lenei, faauta, sa oo ina solo malolosi le nuu o Nifae, ma matua faatoateleina vave, ma avea ma ni atagata lalelei tele ma tauagafau.
11 Ma sa latou faaipoipo, ma tuu atu ia faaipoipo, ma faamanuiaina e tusa ma le tele o folafolaga na faia e le Alii ia te i latou.
12 Ma sa latou le toe savavali e tusa ma atu ma sauniga o le etulafono a Mose; ae sa latou savavali e tusa ma poloaiga na latou maua mai lo latou Alii ma lo latou Atua, ma ola pea i le ianapogi ma le tatalo, ma i le potopoto soo faatasi e tatalo ma faalogologo i le afioga a le Alii.
13 Ma sa oo ina leai se finauga i totonu o le nuu atoa, i le laueleele atoa; ae sa i ai vavega tetele na faia i totonu o soo o Iesu.
14 Ma sa oo ina mavae atu le tausaga e fitusefulu ma le tasi, ma le tausaga foi e fitusefulu ma le lua, ioe, ma i se faapuupuuga, seia oo ina mavae atu le fitusefulu ma le iva o tausaga; ioe, e oo i le selau o tausaga sa mavae atu, ma ua o atu uma soo o Iesu, o e na ia filifilia, i le aparataiso o le Atua, vagana ai lava le etoatolu o e o e nonofo pea; ma sa i ai isi isoo sa ofaauuina e suitulaga ia te i latou; ma sa toatele foi i latou o lena tupulaga sa maliliu atu.
15 Ma sa oo ina aleai se finauga i le laueleele, ona o le alofa o le Atua sa mau i loto o tagata.
16 Ma sa aleai se mataua, po o ni feeseeaiga, po o ni faanunununu, po o ni faitaaga, po o ni pepelo, po o ni fasiotiga tagata, po o soo se mea efaamataaitu; ma e moni e le mafai ona i ai o ni tagata e sili atu ona ifiafia i totonu o tagata uma na foafoa e le aao o le Atua.
17 Sa leai ni faomea, po o ni fasioti tagata, sa leai ni sa Lamanā, po o soo se ituaiga o tagata; ae sa atasi i latou, o le fanau a Keriso, ma o suli i le malo o le Atua.
18 Ma sa faamanuiaina tele lava i latou! Aua sa faamanuiaina i latou e le Alii ia latou mea uma na fai; ioe, sa faamanuiaina lava ma faauluolaina i latou seia oo ina mavae atu le selau ma le sefulu o tausaga; ma sa oo ina mavae atu le tupulaga muamua mai ia Keriso, ma sa leai se finauga i le laueleele atoa.
19 Ma sa oo ina maliu Nifae, o ia o le na tusia lenei talafaamaumau, (ma sa ia tusia i luga o apapatusi a Nifae), ma sa tausia ai e lona atalii o Amosa e suitulaga ia te ia; ma sa tusia foi e ia i luga o papatusi a Nifae.
20 Ma sa ia tausia i tausaga e valusefulu ma le fa, ma sa i ai pea le filemu i le laueleele, vagana ai se vaega toaitiiti o le nuu o e na fouvale mai i le ekalesia ma latou ave i o latou luga le igoa o sa Lamanā; o lea na amata ai ona toe i ai o sa Lamanā i le laueleele.
21 Ma sa oo ina maliu foi Amosa, (ma o le selau ivasefulu ma le fa lea o tausaga mai le afio mai o Keriso) ma sa tausi e lona atalii o Amosa le talafaamaumau e suitulaga ia te ia; ma sa ia tausia foi i luga o papatusi a Nifae; ma sa tusia foi i le tusi a Nifae, le tusi lava lenei.
22 Ma sa oo ina ua mavae atu le lua selau o tausaga; ma sa mavae atu uma le tupulaga lona lua vagana ai se toaitiiti.
23 Ma o lenei, o au, o Mamona, ou te manao ia outou iloa sa faatoateleina le nuu, sa oo ina latou salalau atu i luga o le laueleele atoa, ma ua avea i latou ma ni tagata mauoa tele, ona o lo latou manuia ia Keriso.
24 Ma o lenei, i le tausaga lenei e lua selau ma le tasi, sa amata ona i ai i totonu o i latou ni isi o e sa faafefeteina i le alotomaualuga, i mea e i ai le ofuina o ofu taugata, ma penina matagofie ituaiga eseese uma, ma lelei o le lalolagi.
25 Ma sa amata mai i le taimi lena seia oo mai i luma ona latou le toe atuuteleina o a latou oloa ma a latou mea i totonu ia te i latou.
26 Ma sa amata ona vaevaeina o i latou i ni vasega; ma sa amata ona latou faatutuina o ni aekalesia mo i latou lava ia maua ai le eoa, ma amata ona latou faafitia le ekalesia moni a Keriso.
27 Ma sa oo ina mavae atu le lua selau ma le sefulu o tausaga, e tele ekalesia ua i ai i le laueleele; ioe, e tele ekalesia sa i ai sa fai mai ua latou iloa le Keriso, ae peitai sa latou ateena vaega e tele o lana talalelei, sa oo ina latou talia amioleaga ituaiga eseese uma ma latou avatu lena mea ua paia, ia te ia o le na efaasa mai ai ona o le le agavaa.
28 Ma sa matua faatoateleina tele lenei aekalesia ona o le amioletonu, ma ona o le mana o Satani, o le na umia o latou loto.
29 O lenei foi, sa i ai foi se tasi ekalesia na faafitia le Keriso; ma sa latou asauaina le ekalesia moni a Keriso, ona o lo latou lotomaualalalo ma lo latou talitonu ia Keriso; ma sa latou inosia i latou ona o le tele o vavega sa faia ia te i latou.
30 O lea sa latou faaaoga le mana ma le pule i luga o soo o Iesu o e na nonofo faatasi ma i latou, ma sa latou lafo i latou i totonu o le afalepuipui; peitai sa vaeluaina falepuipui i le mana o le afioga a le Atua, lea sa ia i latou, ma latou o atu ma faia vavega tetele i totonu o i latou.
31 E ui i nei vavega uma, sa faamaaa e tagata o latou loto, ma saili e fasioti i latou, e pei ona sa saili tagata Iutaia i Ierusalema e fasioti ia Iesu, e tusa ma lana fetalaiga.
32 Ma sa latou lafo i latou i totonu o aogaumu o eafi, ma sa latou o mai i fafo e lei afaina ai.
33 Ma sa latou lafo foi i latou i totonu o alua o manu feai, ma sa latou taaalo ma manu feai e pei lava o taaalo se tamaitiiti ma se tamai mamoe; ma sa latou o mai i fafo mai totonu o i latou, e lei afaina ai.
34 E ui i lea, sa faamaaa e tagata o latou loto, ona sa taitaia i latou e faitaulaga ma perofeta pepelo e toatele e atiae ekalesia e tele, ma faia ituaiga uma o amioletonu eseese. Ma sa latou ataiaina tagata o Iesu; peitai sa le toe taia atu tagata o Iesu. Ma sa faapea ona faaitiitia o i latou i le le talitonu ma le amioleaga, mai lea tausaga i lea tausaga, seia oo ina mavae atu le lua selau ma le tolusefulu o tausaga.
35 Ma o lenei sa oo i lenei lava tausaga, ioe, le tausaga lea e lua selau tolusefulu ma le tasi, sa i ai se fevaevaeaiga tele i totonu o le nuu.
36 Ma sa oo ina tutulai ae i le tausaga lenei, ni tagata sa taua o sa Nifaē, ma i latou ia o tagata talitonu moni ia Keriso; ma i totonu o i latou ia sa i ai i latou o e sa taua o sa Lamanā—o sa Iakopō, ma sa Iosefā, ma sa Soramā;
37 O lea o tagata talitonu moni ia Keriso, ma tagata tapuai moni ia Keriso, (ia sa i ai i totonu o i latou asoo e toatolu o Iesu o e na nonofo pea) sa taua o sa Nifaē, ma sa Iakopō, ma sa Iosefā, ma sa Soramā.
38 Ma sa oo ina taua i latou o e na teena le talalelei o sa Lamanā, ma sa Lemuelū, ma sa Isamaelī; ma sa le faaitiitia i latou i le le talitonu, ae sa latou afouvale ma le loto i ai e faasaga i le talalelei a Keriso; ma sa latou aoao ia latou fanau ia latou le talitonu, e pei lava o o latou tamā, mai le amataga, sa faaitiitia.
39 Ma sa oo mai lena mea ona o le amioleaga ma mea inosia a o latou tamā, e pei lava ona sa i ai i le amataga. Ma sa aaoaoina i latou ia inoino i fanau a le Atua, e pei ona sa aoaoina sa Lamanā mai le amataga ia inoino i fanau a Nifae.
40 Ma sa oo ina mavae atu le lua selau fasefulu ma le fa o tausaga, ma sa faapea tulaga o le nuu. Ma sa solo malolosi ma sili atu ona toatele naua le vaega sili ona amioleaga o le nuu nai lo tagata o le Atua.
41 Ma sa latou atiae pea ekalesia mo i latou lava, ma teuteu i latou i mea taua uiga eseese uma. Ma sa faapea ona mavae atu o le lua selau ma le limasefulu o tausaga, ma le lua selau ma le onosefulu foi o tausaga.
42 Ma sa oo ina amata e le vaega amioleaga o tagata ona toe faatutuina tautoga ma afaalapotopotoga faalilolilo a Katianetona.
43 Ma o tagata foi o e sa taua o le nuu o Nifae ua amata foi ona faamaualuluga i o latou loto, ona o a latou oa e tele, ma ua fia tagata e pei o o latou uso, o sa Lamanā.
44 Ma mai i lenei taimi sa amata ona faanoanoa o soo ona o aagasala a le lalolagi.
45 Ma sa oo ina ua mavae atu le tolu selau o tausaga, sa matua amioleaga tele lava tagata uma o le nuu o Nifae ma sa Lamanā ua pei lava le tasi o le isi.
46 Ma sa oo ina sosolo le au faomea a Katianetona i luga o le laueleele uma; ma sa leai ni isi sa amiotonu vagana ai soo o Iesu. Ma sa latou teuina auro ma ario e matua tele lava, ma sa latou fefaatauai i fefaatauaiga uiga eseese uma.
47 Ma sa oo ina ua mavae atu tausaga e tolu selau ma le lima, (ma sa tumau pea tagata i le amioleaga) sa maliu Amosa; ma o lona uso, o Amorona, sa tausia talafaamaumau e sui ia te ia.
48 Ma sa oo ina ua mavae atu tausaga e tolu selau ma le luasefulu, o Amorona, ina ua uunaia o ia e le Agaga Paia, sa ia natia mau atalafaamaumau ia ua paia—ioe, talafaamaumau paia uma lava ia sa tuulima faasolo mai i lalo mai lea tupulaga i lea tupulaga ia ua paia—seia oo mai lava i le tausaga e tolu selau ma le luasefulu mai le afio mai o Keriso.
49 Ma sa ia natia mau i latou mo le Alii, ina ia mafai ona atoe oo mai i latou i le aiga o Iakopo, e tusa ma valoaga ma folafolaga a le Alii. Ma o le faaiuga lea o le talafaamaumau a Amorona.


text:
E leai se isi mea ua sili atu ona faailoa ai le agaalofa ma le agalelei ma le alofa mutimutivale o le Atua nai lo le taimi e salamo ai.
Ua tauaofia lenei konafesi aoao i se taimi o le tele o le fememea’i ma tulaga matautia ma ua le iloa ai e o tatou tupulaga talavou po o le a faapefea ona ola. Ua maea ona lapataiina e ala mai i faaaliga, o le tulaga lava lea o le a i ai, o loo faaali atu pea i perofeta ma aposetolo le mea e tatau ona fai.
Sa faaali atu e le Alii i le Perofeta o Iosefa Samita e faapea “ia mafai ona taitoatasi le tagata ma tautala atu i le suafa o le Atua le Alii, o le Faaola lava o le lalolagi.” 1 Ina ua toefuatai mai ki, na aumaia ai mo le pule o le perisitua ina ia i ai i totonu o aiga uma faatasi ai ma tamā matutua, o tamā, ma atalii.
I le sefululima tausaga talu ai, i le fesouaiga o le lalolagi, na faalauiloa mai ai e le Au Peresitene Sili ma le Korama a Aposetolo e Toasefululua le “O Le Aiga: O Se Folafolaga i le Lalolagi,” o le folafolaga lona lima lea i le talafaasolopito o le Ekalesia. O se taiala lea o le a lelei ai tagata o le Ekalesia pe a faitau i ai ma mulimuli ai.
O loo ta’ua mai i vaega e faapea: “O i matou, o le Au Peresitene Sili ma le Aufono a le Au Aposetolo e Toasefululua O Le Ekalesia a Iesu Keriso o Le Au Paia o Aso E Gata Ai, matou te tautino atu ma le faamaoni, o le faaipoipoga i le va o se alii ma se tamaitai, ua faauuina e le Atua, ma o le aiga o le totonugalemu lea o fuafuaga a Le Foafoa, mo le taunuuuga e faavavau o Lana fanau.” 2 “
Ona afifio ifo ai lea o Atua i lalo e faia le tagata i lo latou faatusa, o le faatusa foi o Atua na latou fai ai o ia, ma na faia i laua o le tane ma le fafine.“
Ua fetalai ane foi Atua: O le a tatou faamanuia ia i laua. Ma … o le a tatou faia i laua ia la fanafanau ma uluola, ia tumu ai le lalolagi, ma faatoilalo i ai.” 3
O lenei poloaiga e le i toe aveesea lava.“
Ma o le a tatou faataitai ai i latou, ia iloa ai, pe latou te faia mea uma e poloaiina ai i latou e le Alii lo latou Atua.” 4
Ua faamoemoe ina ia tatou fiafia aua “ua ola tagata, ina ia latou maua le olioli.” 5
Na aoao mai Liae e faapea, o tagata ua saoloto ma e ao ona “saoloto … e filifili mo i latou lava, ae le galueaiina, sei iloga o le faasalaina i le tulafono i le aso tele ma le gataaga.” 6
O le faaupuga ua leva e faapea, “O loo palota le Alii mo au, a e e le o palota Lusifelo mo au, ae o le mea e taulia o la’u palota,” o loo faamatala ai se faamautinoaga faale-mataupu faavae e faapea e sili atu ona malosi la tatou faitalia nai lo le loto o le tiapolo. E taua le faitalia. E mafai ona tatou tuuina atu ma le faavalevalea ma le tauto’ai, ae e le mafai ona aveesea faamalosi mai ia i tatou.
E i ai foi se ’alofaga ua leva e faapea, “Na fai mai le tiapolo ia te au e fai.” E leai la! E mafai ona ia faaseseina oe ma taitaiseseina oe, ae e le ia te ia le mana e faamalosia ai oe po o soo se tasi lava i se soligatulafono pe taofia ai oe iina.
O le faaofuina i le mana e foafoa ai le ola ua tauave faatasi ai ma le olioli sili ma faaosoosoga aupito sili ona matautia. O le meaalofa o le ola faitino ma le mana e foafoa ai isi ola, o se faamanuiaga faalelagi. E ala mai i le faaaogaina ma le amiotonu o lenei mana, e aunoa ma se isi lava auala, o le a mafai ai ona tatou latalata atu i lo tatou Tama o i le Lagi ma maua ai le atoatoaga o le olioli. O lenei mana e le o se vaega na tupu fua o le fuafuaga o le fiafia. O le ki lea—o le ki tonu lava lea.
Pe tatou te faaaogaina lenei mana e pei ona manaomia ai e tulafono o le faavavau pe teenaina foi ona faamoemoega paia, o le a i ai aafiaga e faavavau i tagata o le a avea ai i tatou. “Tou te le o iloa ea o le malumalu outou o le Atua, o loo nofo foi le Agaga o le Atua i totonu ia te outou?” 7
E i ai se mea e sili ona faasaoloto ai se tagata pe a naunau o ia i lona lava loto malie e usitai i lo tatou Tama ma lo tatou Atua ma faailoa atu lena naunautaiga ia te Ia i le tatalo.
Pe a tatou usiusitai, e mafai ona tatou olioli i nei mana i le feagaiga o le faaipoipoga. Mai le punavai o le ola o le a maua ai a tatou fanau, o o tatou aiga. O le alofa i le va o le tane ma le ava e mafai ona faatumauina ma aumaia ai folafolaga ma le faamalieina o le loto i aso uma o o tatou olaga.
Afai ua le maua e se tasi nei faamanuiaga i le olaga faaletino, o le folafolaga e faapea o le a latou maua i le lalolagi a sau.
O le alofa mama e muai manatu i ai e faapea, ua na o le pau lava le taimi e faataga atu ai na mana e foafoa ai le ola mo le faatinoga atoa o le alofa, pe a mae’a ona faia se tautoga o le faamaoni e faavavau, o se sauniga faaletulafono, ma e sili atu pe a mae’a se sauniga o le faamauina i le malumalu. Ua na o le va lava o le alii ma le tamaitai, tane ma le ava, ma lē ua avea ma a tatou soa e faavavau e tatau ona faaaogaina ai. E manino lava le talalelei i le mea lenei.
Ua tatou saoloto lava e le amanaiaina ia poloaiga, ae pe a fetalai loa faaaliga i faaupuga tuusao faapea, e pei o le “Aua e te,” ua sili ai la ona tatou gauai atu loa i ai.
Ua lotovale le fili ia i latou uma ua i ai le mana e foafoa ai le ola. E le mafai e Satani ona foafoa le ola; e vaivai o ia. Na te saili ina ia malaia tagata uma e pei o ia.” 8
Na faaaogaina e le Alii le faaupuga “e tusa foi” e fau ai se foliga e mafai ona malamalama i ai ē mulimuli ia te Ia, e pei o le:
“E tusa foi le malo o le lagi ma le tagata faatauoa.” 9 “
E tusa foi le malo o le lagi i le oa ua natia i le fanua.” 10
I o tatou aso, o faatosinaga matautia o ponokalafi e tusa foi ma se mala ua pepesi i le lalolagi atoa, ua faama’ia ai se tasi iinei ma se tasi i o, ua taumafai ma le malosi e osofaia aiga uma, o loo sili ona aafia ai pea tane ma tamā. O le taunuuga o lenei mala e mafai ona [lamatia ai] ma o le mea e faanoanoa ai e masani lava ona lamatia ai faaleagaga. Ua saili Lusifelo e faaumatia “le ala sili o le togiola,” 11 “o le ala sili o le fiafia.” 12
O ponokalafi o le a fouvale pea i le Agaga o Keriso ma o le a faasalāveia fesootaiga i le va o lo tatou Tama Faalelagi ma Lana fanau ma faaleagaina sootaga lelei i le va o le tane ma le ava.
Ua umia e le perisitua le mana silisili. E mafai ona puipuia ai outou mai le mala o ponokalafi—ma o se mala lava—pe afai ua e toilalo i ana faatosinaga. Afai e i ai se tasi e usitai, e mafai ona faaali atu e le perisitua le auala e talepeina ai se mausa ma e oo foi i le tafiesea ai o se mea ua fai ma vaisu. O ē ua umia le perisitua ua i ai lea pule ma e tatau ona faaaogaina e tau ai ma ia faatosinaga leaga.
Tatou si’i a’e se fafagu ma lapatai atu i tagata o le Ekalesia e alafa’i mai ma ia malamalama i le mea lea e tupu.
Tatou te aoao atu se tulaga faatonuina o le amio mama lea o le a puipuia ai i tatou mai le tele o mea suitulaga po o mea taufaasese a Satani mo faaipoipoga. E ao ona outou malamalama o soo se faatosinaga lava ina ia auai i soo se sootaga lea e le ogatusa ma aoaoga faavae o le talalelei e mautinoa lava e sese. Mai le Tusi a Mamona tatou te aoao ai “o le amioleaga e le o le fiafia lea.” 13
Ua manatu nisi, o ni mea sa mua’i faatulagaina ma e le mafai ona faatoilaloina mea ua latou manatu o ni tofotofoga lava o le lē mama ma lē masani ai. E leai! Aisea o le a faia ai e lo tatou Tama Faalelagi lena mea i se tasi? Manatua o Ia o lo tatou Tama.
Na folafola mai e Paulo e faapea “O le Atua … na te le tuuina atu outou i le tofotofoga e sili i se mea ua outou lavatia, ae sauni foi ma le tofotofoga se mea e sao ai, ina ia outou lava oono.” 14 E te mafaia foi, pe a e loto i ai, ona talepe ia mausa ma faatoilaloina se mea ua fai ma vaisu ma alu ese mai ai i lena mea e le tauaogaina ai soo se tagata o le Ekalesia. E pei ona lapatai mai Alema, e ao ona tatou “mataala ma tatalo e le aunoa” 15
Sa lapatai mai Isaia, “Oi talofa ia te i latou o e fai mai, ua lelei le mea leaga, ae leaga le mea lelei, o e fai ma malamalama le pouliuli, ae fai foi ma pouliuli le malamalama; o e fai ma mea suamalie le mea oona, ae fai ma mea oona le mea suamalie!” 16
I tausaga ua tuanai, sa ou asiasi ai i se aoga i Albuquerque. Sa ta’u mai e le faiaoga ia te au se tamaitiiti na aumaia se tamai pusi i le vasega. E pei ona outou silafia, sa faalavelave lena mea i mea uma. Sa ia fai i le tamaitiiti e uu le tamai pusi i luga i luma o tamaiti.
Sa lelei lava seia oo ina fesili se tasi tamaitiiti, “O se tamai pusi tama po o se tamai pusi teine?”
Ona o le le manao o ia e oo atu i lena lesona, sa fai atu ai le faiaoga, “E le afaina. Ua na o se tamai pusi lava.”
Ae sa latou tauanau pea. Mulimuli ane, sa fai mai se tasi tamaitiiti, “Ou te iloa le auala e te iloa ai.”
Ina ua iloa e le mafai ona aloese mai lenei mataupu, sa fai atu loa le faiaoga, “E mafai faapefea ona e iloa?”
Sa tali mai le tamaitiiti, “E mafai ona tatou palota ai!”
Atonu tou te talie i lenei tala, ae afai tatou te le mataala, e i ai i latou e le gata ina taliaina ae fautuaina foi e fai se palota ia suia tulafono e faatagaina ai le ola lē mama, e pei o le a foliga mai ai i se isi itu e mafai ona suia ai mamanu o le natura ma tulafono a le Atua. O le a faigata ona faamalosia se tulafono e tetee ai i le natura.
O loo i ai uma tulafono o le mama ma le faaletino “na faavaeina e le matatalaina i le lagi a o le i faavaeina lenei lalolagi” lea e le mafai ona suia. 17 Ua faailoa mai pea lava pea e le talafaasolopito o tulaga faatonuina o le mama e le mafai ona suia e taua ma e le mafai foi ona suia i se faiga palota. O le aloaia faaletulafono o se mea e mautinoa le sese pe leaga o le a le puipuia ai le tiga ma le faasalaga o le a mulimuli mai pe a liua le ao i le po.
E tusa lava po o a mea o faasagatau mai, tatou te naunau lava e tumau i luga o le ala. O le a tatou pipiimau pea i aoaoga faavae ma tulafono ma sauniga o le talalelei. Afai ua le malamalama i ai pe le tausalaina ai pe ua faia ma le loto i ai, ia tuu ai pea. E vave lava ona tatou le iloa lo tatou ala pe a tatou le usiusitai i tulafono a le Atua. Afai tatou te le puipuia ma faamalosi le aiga, e mautinoa lava le faafanoina o tulaga faaletagata soifua ma le saolotoga.“
Ua noatia au, le Alii, pe a outou faia mea ou te fai atu ai; ae pe a outou le faia mea ou te fai atu ai e leai sa outou folafolaga.” 18
O agaga uma ua saisaitia i se falepuipui o le agasala, tausalaina, po o le fulitua i le lelei, ua ia te ia se ki i le faitotoa. Ua faaigoaina lea ki o le “salamo.” Afai e te iloa faaaoga lea ki, e le mafai e le fili ona taofia oe. O mataupu faavae tutusa nei o le salamo ma le faamagaloga e sili atu le malosi i le mana taufaamatau o lē faaosooso.Afai ua saisaitia outou i se mausa po o se mea ua fai ma vaisu e le tauaogaina, e ao ona taofia amioga na e faataumaoi. O le a tautala atu agelu ia te outou, 19 ma o le a taialaina outou e taitai perisitua i na taimi faigata.
E leai se isi mea ua sili atu ona faailoa ai le agaalofa ma le agalelei ma le alofa mutimutivale o le Atua nai lo le taimi e salamo ai. Pe tou te malamalama ea i le mana faamama sili o le Togiola na saunia e le Alo o le Atua, lo tatou Faaola? Na Ia fetalai “Aua faauta, o au le Atua na puapuagatia i nei mea mo tagata uma, ina ia latou le puapuagatia pe afai latou te salamo.” 20 I lena faatinoga faalelagi o le alofa, na totogi ai e le Faaola le sala mo a tatou agasala ina ia tatou le totogia.
Mo i latou e mananao moni ai lava, o loo i ai se auala e toe foi mai ai. O le salamo e pei o se vailaau faamama. E oo lava i mea ua matuai pisipisia o le agasala o le a aveesea.
E tauaveina e i latou e umia le perisitua le vailaau e aveese ai le foliga matautia o ponokalafi ma fufulu ese ai le tausalaina. E i ai i le perisitua le mana e tatalaina ai mai faatosinaga o mausa, e oo lava i le tatalaina o filifili mai mea ua fai ma vaisu, e tusa lava po o le a le mau o loka. E mafai ona ia aveesea matogitogi o measese ua tuanai.
Ou te le iloa lava ni upu matagofie ma le faamafanafana i faaaliga uma nai lo nei upu: “Faauta, o le ua salamo i ana agasala, e faamagaloina o ia, ma o au, le Alii, ou te le toe manatua lava.” 21
O nisi taimi, e tusa lava pe ua uma ona ta’uta’u atu agasala ma totogi le sala, o le vaega e aupito sili ona faigata o le faamagaloina e se tasi o ia lava. E ao ona e iloa o le faamagalo atu o lona uiga o le faamagalo atu.“
O aso uma e salamo ai lo’u nuu, ou te faamagaloina ai lo latou agaleaga mai ia te au.” 22
Sa ta’u mai e Peresitene Iosefa Filitia Samita e uiga i se tamaitai na salamo sa tauivi e sue lona auala e alu ese mai ai ma se olaga le mama. Sa ia fesili atu ia te ia po o le a se mea e ao ona ia faia nei.
Sa tali atu, ma fai atu i le tamaitai e faitau atu ia te ia mai le Feagaiga Tuai le tala ia Lota ma lana ava o le na liu tupua masima. 23 Ona ia fesili atu lea ia te ia, “O le a se lesona ua faailoa mai e na fuaiupu mo oe?”
Sa ia tali mai, “O le a faaumatia e le Alii i latou o e amioleaga.”“
E le o lena,” sa ta’u atu e Peresitene Samita i lea tamaitai salamo. “O le lesona mo oe o le ‘Aua le tepa i tua!’” 24
E tulaga ese lava, atonu o le puipuiga sili ona faigofie ma sili ona malosi ma se vaifofo mo ponokalafi, po o soo se faatinoga lē mama lava, o le lafoai ma aloese mai ai. Ia tapeina mai le mafaufau ia soo se manatu lava e le mama lea o loo taumafai ina ia maua’a. O le taimi lava e te filifili ai e tumau i le mama, ua e puipuia lou saolotoga na aumai i le Atua. Ma fai loa, e pei ona fautua mai Peresitene Samita, “Aua le tepa i tua.”
Ou te folafola atu o loo i ai lou filemu ma le fiafia mo oe ma lou aiga i luma atu. O le taunuuga sili o gaoioiga uma i le Ekalesia o le maua lea o le fiafia o se tane ma lana ava ma le la fanau i le aiga. Ma ou te talosagaina faamanuiaga a le Alii i luga o outou na o loo tauivi ma lenei mala matautia, ia maua le faamalologa lea o loo avanoa mo i tatou i le perisitua a le Alii. Ou te molimau atu ai i lena mana i le suafa o Iesu Keriso, amene.
Show References
-
1. Mataupu Faavae ma Feagaiga 1:20.
-
2. “O Le Aiga: O Se Folafolaga i le Lalolagi,” Liahona, Oke. 2004, 49.
-
3. Aperaamo 4:27–28.
-
4. Aperaamo 3:25.
-
5. 2 Nifae 2:25.
-
6. 2 Nifae 2:26.
-
7. 1 Korinito 3:16.
-
8. 2 Nifae 2:27.
-
9. Mataio 13:45.
-
10. Mataio 13:44.
-
11. Iakopo 6:8; Alema 34:31.
-
12. Alema 42:8.
-
13. Alema 41:10.
-
14. 1 Korinito 10:13.
-
15. Alema 13:28.
-
16. Isaia 5:20.
-
17. Mataupu Faavae ma Feagaiga 130:20.
-
18. Mataupu Faavae ma Feagaiga 82:10.
-
19. Tagai 2 Nifae 32:3.
-
20. Mataupu Faavae ma Feagaiga 19:16.
-
21. Mataupu Faavae ma Feagaiga 58:42.
-
22. Mosaea 26:30.
-
23. Tagai Kenese 19: 26.
-
24. Tagai Boyd K. Packer, The Things of the Soul (1996), 116.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


text:
Vaega 50
1–5, E tele agaga sese o loo i luga o le salafa o le lalolagi; 6–9, Oi talofa i e e pepelo ma i latou o e ua vavae ese mai i le Ekalesia; 10–14, E tatau i toeaina ona talai atu le talalelei e ala i le Agaga; 15–22, E tatau i e e talai atu ma e e faalogologo mai ona faamalamalamaina i le Agaga; 23–25, O se mea e lē faagaeetia ai le tagata ua lē mai i le Atua; 26–28, O e e faamaoni o i latou ia e mauaina mea uma; 29–36, O tatalo a e ua faamamaina e talia; 37–46, O Keriso o le Leoleo Mamoe Lelei ma le Papa lea o Isaraelu.
1 Faalogo mai ia, outou e toeaina o laʼu ekalesia, ma uaʼi mai o outou taliga i le siufofoga o le Atua soifua; ma faasaga i upu o le poto o le a tuu atu ia te outou, e pei ona outou ole mai ai ma autasi i ai e faatatau i le ekalesia, ma agaga ua o atu i le salafa o le lalolagi.
2 Faauta, e moni Ou te fai atu ia te outou, e tele agaga o i ai o ni aagaga sese, ua o atu i le lalolagi, ua faasese ai le lalolagi.
3 Ma ua saili foi aSatani e faasese outou, ina ia mafai ona ia faatoilalo outou.
4 Faauta, o Aʼu, o le Alii, ua Ou vaai atu i luga o outou, ma ua Ou vaai i mea inosia i totonu o le ekalesia ua ataʼua loʼu igoa.
5 Ae amuia lava i latou o e ua faamaoni ma atutumau, pe i le olaga nei po o i le oti, ona o le a maua e i latou le ola e faavavau.
6 Ae oi talofa ia te i latou o e o ni ataufaasese ma pepelo, aua, ua faapea ona fetalai mai o le Alii, o le a Ou aumai i latou i le faamasinoga.
7 Faauta, e moni Ou te fai atu ia te outou, o loo i ai ni e e apepelo i totonu o outou, o e ua latou faaseseina ni isi, lea ua tuu atu ai i le efili le imana; ae faauta o le a toe aumai i latou ofaapena;
8 Ae o e e pepelo o le a iloa i latou ma o le a avavae ese, pe i le olaga nei po o i le oti, e pei lava ona Ou loto i ai; ma oi talofa ia te i latou o e e vavae ese mai laʼu ekalesia, ona o i latou lava ia ua manumalo i ai le lalolagi.
9 O le mea lea, ia faaeteete ai tagata taitoatasi nei faia e ia se mea ua lē moni ma lē amiotonu i oʼu luma.
10 Ma o lenei o mai ia, ua fetalai mai ai le Alii, e ala i le Agaga, i toeaina o lana ekalesia, ma sei tatou atalatala faatasi, ina ia outou malamalama;
11 Sei tatou talatala e pei lava ona talatala se tagata ma le tasi faafesagai.
12 O lenei, a talatala se tagata e malamalama le tagata ia te ia, ona e talatala o ia e pei o se tagata; o le a faapea foi ia te Aʼu, o le Alii, ona talatala faatasi ma outou, ina ia outou amalamalama.
13 O le mea lea, o Aʼu o le Alii e fesili atu le fesili lenei ia te outou—o le a ea le mea na afaauu i ai outou?
14 E talai atu laʼu talalelei e ala i le aAgaga, le eFaamafanafana lea na auina atu e aoao atu le upumoni.
15 Ma ona outou talia ai lea o aagaga ua lē mafai ona outou malamalama i ai, ma talia i latou e faapea ua mai i le Atua; ma pe taʼumamaina ea outou i lenei mea?
16 Faauta ia outou tali lenei fesili e outou lava; e ui i lea, o le a Ou alofa mutimutivale atu ia te outou; o ia o lē ua i totonu o outou e vaivai, o le a afaamalosia mulimuli ane.
17 E moni Ou te fai atu ia te outou, o ia o lē ua Ou faauuina ma auina atu e atalai le afioga o le upumoni e ala i le Faamafanafana, i le Agaga o le upumoni, e talai atu ea e ia i le eAgaga o le upumoni po o se isi ala?
18 Ma afai e talai atu i se isi ala ua lē mai i le Atua.
19 O lenei foi, o ia o lē e talia le afioga o le upumoni, e talia ea e ia e ala i le Agaga o le upumoni po o se isi ala?
20 Afai e talia i se isi ala ua lē mai i le Atua.
21 O lea, aisea ua lē mafai ai ona outou malamalama ma iloa, o ia o lē e mauaina le afioga e ala i le Agaga o le upumoni e maua e ia e pei ona talai atu i le Agaga o le upumoni?
22 O le mea lea, o ia o lē e talai atu atoa ma ia o lē e mauaina, e malamalama i le tasi, ma e afaagaeetiaina ma eolioli faatasi i laua uma.
23 Ma o le mea ua lē faagaeetia ua lē mai i le Atua, ma o le apouliuli lea.
24 O le mea e mai i le Atua o le amalamalama lea; ma o ia o lē e mauaina le malamalama, ma etumau pea i le Atua, e mauaina le malamalama iatili; ma o lena malamalama o le a tupu susulu malamalama tele pea lava pea seia oo i le aso e atoatoa ai.
25 O lenei foi, e moni Ou te fai atu ia te outou, ma Ou te fai atu ai ina ia mafai ona outou iloa le aupumoni, ina ia mafai ona outou tuli ese o le pouliuli mai i totonu o outou;
26 O ia o lē ua faauuina e le Atua ma auina atu, o ia lava lea ua tofia ia avea ma lē ua asili, e ui ina o ia e aupito faatauvaa ma o le eauauna a tagata uma.
27 O le mea lea, ua amaua e ia mea uma; ona ua pule o ia i mea uma, o mea uma i le lagi ma i luga o le lalolagi, o le ola ma le malamalama, o le Agaga ma le emana, na auina mai i le finagalo o le Tamā, e ala mai ia Iesu Keriso, lona Alo.
28 Ae e leai se tagata na te mauaina mea uma vagana ua ataʼumama ma efaamamaina o ia mai agasala uma.
29 Ma afai ua taʼumama ma faamamaina outou mai agasala uma, soo se mea tou te aole atu ai i le suafa o Iesu o le a faia lava.
30 Ae ia outou iloa le mea lenei, o le a tuu atu ia te outou mea tou te ole mai ai; ma talu ai ona ua tofia outou i le aulu, ua i ai agaga i lalo o la outou pule.
31 O le mea lea, o le a oo mai foi afai tou te vaaia se agaga e afaaali mai tou te lē malamalama i ai, ma ua outou lē mauaina lena agaga, ia outou ole atu i le Tamā i le suafa o Iesu; ma afai e lē tuuina mai e ia ia te outou lena agaga, ona outou iloa lea ua lē mai i le Atua.
32 Ma o le a tuu atu ia te outou, le amana i luga o lena agaga; ma ia outou alaga atu ma se leo tele faasaga i lena agaga ua lē mai i le Atua—
33 E lē i se atuuaiga ʼinaʼinā, ina ia lē lafotuina outou, pe ma le emimita po o le sagisagi, nei maua ai outou.
34 O ia o lē na te maua se mea mai i le Atua, ia tau e ia ua mai i le Atua; ma ia tuu atu ia te ia e olioli ua tau agavaa o ia e le Atua na te mauaina lena mea.
35 Ma o le gauai atu ma le faia o ia mea ua outou maua, ma mea o le a outou maua mulimuli ane—ma ua tuu atu ia te outou e le Tamā le amalo, ma le emana e manumalo ai i mea uma e lei faauuina e ia—
36 Ma faauta, e moni Ou te fai atu ia te outou, amuia lava outou o e o loo faalogo mai nei i aʼu upu nei mai le fofoga o laʼu auauna, ona ua afaamagaloina a outou agasala mai ia te outou.
37 Tuu atu i laʼu auauna o Iosefa Wakefield, o lē ua Ou fiafia lava i ai, ma laʼu auauna o aParley P. Pratt, e o atu i totonu o aulotu ma faamalolosi i latou e ala i le upu eapoapoai;
38 Ma ia tuu atu foi i laʼu auauna o Ioane Corrill, po o le toatele o i latou o aʼu auauna ua faauuina i lenei tofi, e galulue i le atovine; ma ia lē tuua se tagata e faalavelave ia te i latou mai le faia o le mea ua Ou tofia i ai i latou—
39 O le mea lea, ua lē taʼuamiotonuina laʼu auauna o aEteuati Paterika i lenei mea; e ui i lea ia tuu atu ia te ia ia salamo ma o le a faamagaloina ai o ia.
40 Faauta, o outou o ni fanau laiti, ma e lē mafai ona outou agafatia mea uma i le taimi nei; e ao ina outou etutupu aʼe i le imalosi faaleagaga ma i le malamalama o le oupumoni.
41 Aua le amatatau, le efanau laiti e, ona o outou o a aʼu, ma ua Ou imanumalo i le lalolagi, ma o outou o ni o i latou o e ua otuuina mai e loʼu Tamā ia te aʼu;
42 Ma e leai so i latou o e ua tuuina mai e loʼu Tamā ia te aʼu e aleiloa.
43 Ma o le Tamā ma Aʼu ua atasi. Ua i ai Aʼu i le Tamā ma ua i ai le Tamā ia te Aʼu; ma talu ai ona ua outou talia aʼu, ua outou i ai ia te aʼu ma ua Ou i ai ia te outou.
44 O le mea lea, ua Ou i ai i lo outou lotolotoi, ma o Aʼu o le aleoleo mamoe lelei, ma le emaa o Isaraelu. O ia o lē e ati aʼe i luga o lenei ipapa o le a olē paʼū lava.
45 Ma e oo mai le aso o le a outou faalogo ai i loʼu leo ma avaai mai ai ia te aʼu, ma iloa ua Ou i ai.
46 O le mea lea, ia amataala ai, ina ia outou esaunia. Ua faapea lava. Amene.


text:
Afai tatou te mananao ia manuia ae le fano, e tatau ona tatou maua se vaaiga mamao mo i tatou lava, e faapei ona silasila mai le Faaola ia i tatou.
Pei lava o matua lelei uma, sa mananao foi o’u matua i se lumanai manuia mo a la’ua fanau. O lo’u tama e le o se tagata o le ekalesia, ma ona o tulaga e le masani ai sa tulai mai i lena taimi, o lea sa naunau ai o’u matua matou te tuua ma o’u uso ma tuafafine lo matou motu o Amerika Samoa, i le Pasefika i Saute, ae malaga mai i le Iunaite Setete ina ia matou o i le a’oga.
O le faaiuga ina ia matou valavala o se faaiuga faigata i o’u matua, aemaise lava o lo’u tina. Sa la iloaina o le a i ai ni luitau e le mailoa a o tuuina i matou i ni siosiomaga fou. Peitai, faatasi ai ma le faatuatua ma le naunautai, sa la agai i luma ma la la’ua fuafuaga.
Talu ai sa ola a’e lo’u tina o se tasi o le Au Paia o Aso e Gata Ai, o lea sa masani ai o ia i mataupu faavae o le anapogi ma le tatalo, ma sa taufai lagonaina e o’u matua sa la manaomia faamanuiaga mai le lagi e fesoasoani ai i a la’ua fanau. I lena agaga, sa amata ai ona la faaavanoaina se aso i vaiaso taitasi e anapogi ai ma tatalo mo i matou. O la la’ua sini o le saunia lea o a la’ua fanau mo se lumanai manuia. Sa la galulue i la la’ua vaaiga mamao a o la faaaogaina lo la’ua faatuatua e ala i le saili atu i faamanuiaga a le Alii. O le anapogi ma le tatalo, sa la mauaina ai le faamautinoaga, mafanafana, ma le filemu o le a lelei mea uma.
E faapefea, i le lotolotoi o luitau o o tatou olaga, ona maua faaaliga e tatau ai e fai ai na mea o le a tatou latalata atili ai i le Faaola? I le ta’ua ai o le faaaliga, o loo aoao mai le Tusi o Faataoto i lenei upumoni: “A leai se faaaliga, e fano le nuu” (Faataoto 29:18). Afai tatou te mananao ia manuia ae le fano, e tatau ona tatou maua se vaaiga mamao mo i tatou lava, e faapei ona silasila mai le Faaola ia i tatou.
E sili atu mea na vaaia e le Faaola i na faifaiva faatauvaa na Ia valaauina e mulimuli atu ia te Ia, nai lo le mea sa latou muai iloa ia i latou lava; sa Ia silafia se vaaiga mamao i ituaiga tagata e mafai ona avea ai i latou. Sa Ia silafia lo latou lelei ma o latou gafatia, ma sa Ia faatinoina loa le valaauina o i latou. Sa lei ia te i latou muamua le poto masani, peitai a o latou mulimuli atu, sa latou vaaia Ana faataitaiga, lagonaina Ana aoaoga, ma avea ai ma Ona soo. Sa i ai se taimi ina ua o ese nisi o Ona soo mai ia te Ia ona o mea sa latou faalogo i ai sa faigata ia i latou. I le silafia ai atonu o le a o ese foi isi, o lea sa fesili ai Iesu i le Toasefululua, “Pe tou te fia o ese foi?” (Ioane 6:67). O le tali a Peteru na atagia ai lona suia ma mauaina le malamalama ma se molimau pe o ai le Faaola. “A matou o ea ia te ai o ia te oe upu o le ola e faavavau” (Ioane 6:68), na ia tali atu ai.
O lena malamalama na mafai ai e nei soo faamaoni ma le tuuto ona faia o mea faigata, a o latou malaga e folafola atu le talalelei ma faatu le Ekalesia ina ua maliu ese le Faaola. Ma iu ai, ina ositaulagaina e nisi o latou ola mo a latou molimau.
O loo i ai isi faataitaiga i tusitusiga paia o i latou sa mauaina le malamalama ma molimau i le talalelei ona latou o ai lea ma faatino lena vaaiga mamao. Sa maua e le perofeta o Alema lona malamalama ma le molimau ina ua ia faalogo ia Apinati o aoao atu ma le lototoa ma molimau atu i luma o le Tupu o Noa. Sa faatinoina e Alema ia aoaoga a Apinati ma sa ia alu ma aoao atu mea sa ia aoaoina mai, ma papatisoina le toatele sa talitonu i ana upu (tagai i le Mosaea 17:1–4; 18:1–16). A o sauaina le uluai Au Paia, sa liua le Aposetolo o Paulo i le auala i Tamaseko ona ia galue ai lea e aoao atu ma molimau atu ia Keriso (tagai i le Galuega 9:1–6, 20–22, 29).
I o tatou lava vaitaimi, e toatele alii talavou ma tamaitai, ma ulugalii matutua ua tali atu i le valaaulia a se perofeta a le Atua e faamisiona. Latou te tuua o latou aiga ma le faatuatua ma le lotototoa ma mea uma e masani ai, ona o lo latou faatuatua i le tele o mea lelei e mafai ona latou faia o ni faifeautalai. A o latou galulue i a latou vaaiga mamao e auauna atu, latou te faamanuiaina olaga o le toatele, ma i le faagasologa, e suia o latou lava olaga. I le konafesi aoao ua mavae, sa faafetai mai ai Peresitene Thomas S. Monson ia i tatou mo le auaunaga tatou te tuuina atu e le tasi i le isi, ma sa faamanatu mai ai ia i tatou lo tatou tiutetauave ia avea ma aao o le Atua e faamanuia ai Ana fanau iinei i le lalolagi (tagai “Seia Tatou Toe Feiloai,” Liahona, Nov. 2011, 108). Sa faafiafia loto i le faataunuuina o lenei faatonuga aua sa galulue tagata o le Ekalesia e tusa ma lana silasila mamao.
A o le i afio ese le Faaola, i Lona malamalama ai o le a tatou manaomia le fesoasoani, sa Ia fetalai mai ai, “Ou te le tuua outou o matuaoti” (Ioane 14:18). Sa Ia aoao atu i Ona soo, “O le Fesoasoani, o le Agaga Paia lea, e auina mai e le Tama i lo’u igoa, o ia lava na te aoao ia te outou i mea uma lava, e faamanatu mai foi o ia ia te outou i mea uma ua ou fai atu ai ia te outou” (Ioane 14:26). O le Agaga Paia lava lea e mafai ona faamanaina ma faaosofia i tatou e fai mea ua aoao mai e le Faaola ma perofeta ma aposetolo o ona po nei.
A tatou faatinoina aoaoga a o tatou taitai, tatou te maua se malamalama loloto atu i le silasila mamao o le Faaola mo i tatou. O lenei konafesi atoa ua tatou maua ai fautuaga musuia mai perofeta ma aposetolo. Suesue i a latou aoaoga ma mafaufau loloto i ai i o outou loto a o saili atu i le Agaga o le Agaga Paia e fesoasoani ia outou maua se vaaiga mamao i nei aoaoga i o outou olaga. Faatasi ai ma lena vaaiga mamao, faaaoga lo outou faatuatua e faatino ai a latou fautuaga.
Saili ma suesue i tusitusiga paia ma se mafaufau ia maua le malamalama ma le poto atili i lena savali ia te oe. Mafaufau loloto i ai i lou loto ma tuu atu ia musuia ai oe. Ona e faatinoina lea o lena musumusuga.
A o tatou aoaoina o se aiga, tatou te galulue pe a tatou anapogi ma tatalo. Sa talanoa Alema e uiga i le anapogi ma le tatalo o se auala o le mauaina o le faamautinoaga ina ua ia fai mai, “Sa ou anapogi ma tatalo i aso e tele ina ia mafai ona ou iloa nei mea mo au lava ia” (Alema 5:46). E oo foi ina tatou iloa le ala e taulima ai luitau i o tatou olaga e ala i le anapogi ma le tatalo.
Tatou te oo i mea faigata i o tatou olaga ia e mafai ona faaitiitia ai la tatou vaaiga mamao ma le faatuatua e faia ai mea e tatau ona tatou faia. Tatou te soona pisi tele ma tele ai ina tatou lagona le lofituina ma lē mafai ai ona fai se isi mea. E ui ina eseese i tatou uma, ae ou te fautua atu ma le lotomaualalo e tatau lava ona taulai atu la tatou vaaiga mamao i le Faaola ma Ana aoaoga. O le a le mea na Ia silafia ia Peteru, Iakopo, ma Ioane ma isi Aposetolo na uunaia o Ia e galue ma valaaulia i latou e mulimuli atu ia e Ia? E faapei o Lona silafia o i latou, e maoae foi le silafia o le Faaola pe o ai e mafai ona avea ai i tatou. O le a manaomia ai se faatuatua ma se lototoa lea sa i ai i uluai Aposetolo ina ia mafai ai ona tatou toe taulai atu i mea e sili ona taua e aumaia ai le fiafia tumau ma le olioli tele.
A tatou suesue i le soifuaga o lo tatou Faaola ma Ana aoaoga, tatou te vaai ia te Ia o aoao atu i tagata, tatalo, si’i a’e ma faamalolo. A tatou faataitai ia te Ia e fai mea ua tatou vaai ia te Ia o faia, ona amata lea ona tatou vaai i se vaaiga mamao pe o ai e mafai ona avea ai i tatou. O le a faamanuiaina outou i se malamalamaaga e ala i le fesoasoani a le Agaga Paia, e fai nisi mea lelei. O le a amata ona oo mai suiga, ma o le a e aumaia se faatulagaga ese i lou olaga o le a faamanuiaina ai oe ma lou aiga. I Lana auaunaga ia sa Nifae, sa fesili le Faaola, “O a ituaiga o tagata e tatau ona outou i ai?” Na tali o Ia, “E pei lava o A’u nei” (3 Nifae 27:27). Tatou te manaomia Lana fesoasoani ia avea ai e faapei o Ia, ma ua uma ona Ia faaali mai le ala: “O lea, ole atu, ma o le a outou maua; tuitui atu, ma o le a tatala mai ia te outou, aua o ia e ole atu, e maua e ia; ma i le e tuitui atu, e tatala mai i ai” (3 Nifae 27:29).
Ou te iloa a tatou mauaina se vaaiga mo i tatou lava e pei ona silasila mai ai le Faaola ia i tatou ma a tatou galulue e faatino lena vaaiga mamao, o le a faamanuiaina o tatou olaga i ni ala e lei mafaufauina. Ona o le vaaiga mamao a o’u matua, e le gata ina sa faamanuiaina lo’u olaga i aafiaga faaleaoaoga, ae sa tuu foi au i tulaga sa ou maua ai ma talia le talalelei. E sili atu ona taua, sa ou aoaoina le taua o ni matua lelei ma le faatuatua. I se faaupuga faigofie, sa suia lo’u olaga e faavavau.
Faapei ona taitaiina e se vaaiga mamao ia o’u matua e anapogi ma tatalo mo le soifua manuia o a la’ua fanau, ma e faapei foi ona taitaiina uluai Aposetolo e se vaaiga mamao e mulimuli i le Faaola, o loo faapena foi ona maua lena lava vaaiga mamao e musuia ma fesoasoani ai ia te i tatou e faatino. Uso e ma tuafafine, o i tatou o ni tagata e i ai se talafaasolopito o faaaliga ma le faatuatua ma le lototoa e faatino ai. Tagai foi i le mea sa tatou o mai ai ma faamanuiaga ua tatou maua! Talitonu e mafai ona Ia faamanuiaina oe i faaaliga i lou olaga ma le lototoa e faatino ai.
Ou te tuuina atu la’u molimau i le Faaola ma Lona naunautaiga mo i tatou e toe foi atu ia te Ia. Ina ia faia lena mea, e tatau ona i ai lo tatou faatuatua e faia ai—e mulimuli ia te Ia ma avea e faapei o Ia. I taimi eseese o o tatou olaga, e faaloaloa mai ai Lona aao ma valaaulia i tatou:
“Ia outou amoina la’u amo, ina ia outou faaa’oa’o ia te au, aua o a’u le agamalu ma le lotomaulalo; ona maua lea e outou o le malologa mo o outou agaga.
“Aua e avegofie la’u amo, o la’u avega foi e mama ia” (Mataio 11:29–30).
Faapei ona silafia e le Faaola le gafatia tele i Ona uluai soo, e faapena foi Lona silafia ia i tatou. Ia tatou vaavaai ifo ia i tatou lava e faapei ona silasila mai o le Faaola ia i tatou. Ou te tatalo ia i ai sa tatou vaaiga mamao ma le faatuatua ma le lototoa e faatino ai, i le suafa o Iesu Keriso, amene.


text:
Ua pasia nei e le Fono Faitulafono le pili a le faigamalo a Lolo ma Lemanu, mo se avanoa e fai ai suiga i tulafono tau Femalagaaiga mo le tausaga tupe 2015, ina ia mafai ai ona fa’afou pepa o le silia i le to’a 3,700 tagata mai fafo o lo o nonofo fa’asolitulafono i le teritori.
E 19-0 le palota na pasia ai e le maota o sui le pili taufaaofi a le senate i le aso Lulu, ae o le vaiaso na te’a nei na pasia ai e le senate lenei tulafono, ma ua sauni nei mo le tuuina atu i le ofisa o le kovana mo le sainia ma aloaia loa e avea ma tulafono.